
Za všetko môžu počítačové hry! 


Ak by sa totiž niekto nezainteresovaný opýtal, čo to má znamenať, musel by som odpovedať 
jednoducho — Shadowrun Returns. To čo má totiž náhodný čitateľ pred sebou, je základ 
môjho dobrodružstva pre túto počítačovú hru. Keď už hra prišla s editorom — celkom ľahko 
uchopiteľným, povedal som si, že 1ja vytvorím nejaké dobrodružstvo v tomto svete. Ale 
prečo chodiť do Seattlu, keď môže byť zábava aj doma? A potom to prišlo. Slovensko nie je 
tak signifikantná zem, aby si ju autori Shadowrunu príliš všímali. Na jednej strane je to škoda, 
na strane druhej mi ostala celkom voľná ruka na vymýšľanie — čo mám rád. Sám pre seba som 
začal štúdiom rôznych vydaných materiálov, skladal som dokopy čriepky, ktoré mi mali 
pomôcť vytvoriť si nejakú predstavu o slovenskom priestore vo fiktívnom univerze 
Shadowrunu. Postupne, pomaličky som začal budovať prostredie, ktoré mi bude východiskom 
k môjmu dobrodružstvu. 


Prvá časť tohto dokumentu je nazvaná jednoducho — Slovensko. Jej prvá polovica je vlastne 
všeobecné zopakovanie reálnych dejín a ten zvyšok potom dopíňajú fakty z fiktívnych dejín 
dotýkajúce sa Slovenska. Na tomto mieste som veľa nevymýšľal, len som prakticky 
zopakoval známe udalosti. Avšak dobre mi poslúžili na ďalšie budovanie stavu Bratislavy, 
resp. Petržalky v ďalšej časti. Je to skromný základ, od ktorého som sa odrazil ďalej. 


Ak by sa niekto zaujímal, prečo sa to celé volá Tiene nad Bratislavou, ale je to v podstate 
o Petržalke, tak odpoveď je jednoduchá. Ako som už napísal, dokument vychádza z potrieb 
pri tvorení dobrodružstva, ktoré sa momentálne z veľkej časti odohráva práve v Petržalskej 
časti. A tu sa práve dostávam k mojej výzve, prosbe, skrátka konštatovaniu s otázkou — 
nemôžem byť jediný človek na Slovensku, ktorému napadlo umiestniť svoje Shadowrun 
dobrodružstvo na našom území. Ak by sa našiel ktokoľvek, kto čosi v tomto smere vymyslel, 
napísal a mal by záujem spojiť to s tým, čo som doteraz vytvoril — bolo by fajn spojiť to 
v jeden (snáď zaujímavý) celok. Tiene nad Bratislavou sú len konceptom, náčrtom, ktorý 
môže inšpirovať iných k vlastnému vymýšľaniu a tvoreniu. Je to vlastne projekt človeka, 
ktorý sa do niečoho na chvíľu zakusol a to čo odhryzol prepísal na papier. I keď len digitálny 
(Mimochodom, text v tomto dokumente je písaný z pozície „In-universe“, s výnimkou tohto 
úvodného textu, samozrejme). Je to základ, ktorý budem ešte pri tvorení príbehu pre 
Shadowrun Returns ďalej rozširovať. Tak ako bude treba. Avšak nikdy som sa nebránil 
Žiadnej inšpirácií, ani kritike. 


A tak, za všetko môže Shadowrun Returns! Za existenciu tohto dokumentu, za zabíjanie času 
tvorením máp a pseudo-historických súvislostí. Baví ma to, atak nejako dúfam, že 
nasledujúce riadky textu niekoho aspoň inšpirujú. Kto vie, možno sa niekto nechá inšpirovať 
1 pri hre „penšcpaper“ verzie hry a nebude cestovať len do Seattlu, Berlína, či ďalších 
vychytených (takmer štandardných) oblastí Shadowrun vesmíru. 


Michal „MickTheMage“ Nemec 


Úvod 


Tiene nad Bratislavou sú tu predkladané ako séria elektronických dokumentov zverejnených 
v archíve Shadowland, zhromaždisko dát číslo jedna pre všetkých shadowrunnerov. Tieto 
dokumenty pochádzajú z rôznych zdrojov, ako oficiálnych, tak tých menej oficiálnych, avšak 
väčšina z nich je zameraná na bežcov v tieňoch. Tieto zdroje sú unikátnym pohľadom 

a perspektívou ovplyvnenou ich vlastnými predsudkami a záujmami. Každý článok je 
sprevádzaný komentármi a postrehmi obyvateľov tieňov, ktorí sa vyjadrovali, potvrdzovali či 
popierali pôvodné príspevky. Tieto vložené komentáre prinášajú narážky, zvesti, výpovede, 
názory, špekulácie, dezinformácie, klamstvá, ale niekedy i pravdu do tu prezentovaných 
informácii. Slovensko je malá krajina, kde sa na prvý pohľad toho veľa nedeje. Avšak má 
svoju porciu shadowrunnerov alebo ako sa im tu niekedy hovorí „bežcov tieňmi“, 
korporátnych machinácií a vládnej korupcie. Je to krajina, ktorá bola zasiahnutá ruským 
ťažením, prebudená do nového sveta, ktorý v jeho severných oblastiach prebudil magické 
sily. Informácie o krajine sú k dispozícií na rôznych kanáloch, ale nikde nenájdete kompletnú 
sumarizáciu. Preto sa tento archív snaží zosumarizovať čo sa kde dá nájsť a Je umiestnený 

v malom, česko-slovenskom kúte Shadowland BBS. 


Časť pomenovaná Slovensko stručne zhfňa jeho najstaršie, mladšie i najnovšie dejiny 

a miesto, ktoré momentálne zastáva v Šiestom svete. Všeobecné informácie vás oboznámia so 
základnými faktami o krajine. Nasledované opisom hlavného mesta a života v ňom, aspoň 

v tých najzákladnejších črtách. Pripravili sme pre vás 1 nahliadnutie do života v tzv. „Zóne“ 

a nechýba ani prehľad spoločností, ktoré majú pod palcom hlavné mesta či v niektorých 
prípadoch dokonca štát samotný. Slovensko v obrazoch nakoniec doplňa celú mozaiku 

o rôzne zaujímavosti, ktoré sa u nás prihodili na lokálnej úrovni — správy, články a „novinové 
výstrižky“. 


>>>>> [Zdraví SlovForce! Pre všetkých náhodných i príhodných čitateľov, uzurpovali sme si 
kus Shadovwland BBSky, aby som tu mohol zosumarizovať info, ktoré sa mi podarilo zozbierať 
o mojej rodnej krajine. Pre chlapcov a dievčatá v tieňoch tam vonku, bez kvalitného 
linguasoftu, to bude malinko oriešok, ale zatiaľ — ako sa u nás doma hovorí — lepšie ako 
drátom do oka! Postupne a pomaly zbieram všetko čo sa kde v Matrixe i mimo neho mihne 
o tejto krajine. Ako vždy platí, nebojte sa vyjadriť ku každej informácií a článku, doplňanie 
mozaiky je vždy vítanou činnosťou. |<< <<< 

---SlovForce (12:47:02/23-MAR-56) 


>>>>>/fTak to si zas prečíta tak päť ľudí. Plánuješ aj nejaký preklad? Rád by som to hodil 
známemu. Plánoval cestu z UCAS do Viedne a okolia. Možno by som mu mohol podstrčiť aj 
nejaký džob.| <<<<< 

---slavoMir (15:50:11/23-MAR-56) 


>>>>> [Sorry, v najbližšej dobe nehrozí. | << <<< 
---SlovForce (19:32:05/23-MAR-56) 


Slovensko 
Časová os: 


1993: vznik samostatnej Slovenskej republiky 

14. máj, 2031: Ruská armáda napáda slovenské jednotky pozdíž 
východnej hranice. Na pomoc slovenským a českým jednotkám 
prichádza Leopold Habsburg 

2032-33: boj na strane Rakúska proti Veľkému džihádu Sayida 
Jazrirsa 

1. august, 2034: vzniká Dunajská únia pozostávajúca z Rakúska, 
Českej republiky, Maďarska, Slovenska a Slovinska. Leopold 
Habsburg je zvolený hlavou štátu. Členské štáty podpisujú 
obranný pakt. 

2039: rozpadá sa Dunajská únia 

2042: Slovensko prijíma veľký počet metaľudí utekajúcich z 
Rakúska 


Stručný výňatok z dejín 


Názov Slovensko ako označenie Slovenska v dnešnom 
ponímaní je výnimočne doložený z roku 1029 v 
spojení ,„dux Sclavonie“ a potom v rôznych variantoch 
a jazykoch často od 15. storočia. Pri starších 
výskytoch podobných tvarov je sporné, či sa myslí 
slovanské alebo slovenské územie. Moderný 
slovenský tvar Slovensko je prvýkrát doložený v roku 
1675 v žiadosti broumovského panstva, adresovanej 
hajtmanovi kraja v Uhorskom Hradišti. 


Po Osmanskej expanzii sa územie bývalého Uhorska v 
16. a 17. storočí dočasne zredukovalo prakticky len na 
Slovensko, dnešný Burgenland a západné Chorvátsko 
(tzv. Kráľovské Uhorsko), čím sa Slovensko stalo 
Jadrom tohto habsburského štátu. Bratislava sa stala 
hlavným (1536 — 1784/1848), korunovačným (1563 — 
1830) mestom a sídlom snemu (1542 — 1848) 
Kráľovského Uhorska resp. neskôr Uhorska. Trnava sa 
stala sídlom ostrihomského arcibiskupa, čím sa stala 
centrálnym miestom uhorskej rímskokatolíckej cirkvi. 


V roku 1918 sa Slovensko stalo súčasťou Česko- 
Slovenska. Počas chaosu, ktorý nasledoval po 
rozpadnutí Rakúsko-Uhorska, krátkodobo existovala 
na časti slovenského územia komunistická tzv. 
Slovenská republika rád so sídlom v Prešove. 
Slovensko sa ako súčasť Česko-Slovenska začalo 
rozvíjať najmä po kultúrnej stránke. Koncom 30. 
rokov využil národnostné rozdiely v krajine Hitler, 


Slovenská republika 
Štátne zriadenie: 
Hlavné mesto: 
Populácia: 

Ľudia: 

Elfovia: 

Trpaslíci: 

Orkovia: 

Trollovia: 

Ostatní: 


Príjem na hlavu (PKS): 
Odhadovaný počet 
neregistrovaných: 


Pod hranicou chudoby: 
Korporátna príslušnosť: 
Vzdelanie: 

Bez vzdelania: 
Základné: 

Stredné (bez maturity): 
Stredné (s maturitou): 


Vysokoškolské: 


HLAVNÉ ETNICKÉ SKUPINY: 


Slovenská: 
Maďarská: 
Rómska: 
Rusínska: 
Česká: 
Moravská: 


Ostatné: 
Hlavné dorozumievacie 


jazyky: 

Slovenčina: 

Čeština: 

Angličtina: 

Nemčina: 

Maďarčina: 

Ruština: 
NÁBOŽENSTVO: 
Rímskokatolícka cirkev: 
Gréckokatolícka cirkev: 
Evanjelici: 

Kalvíni: 
Wicca/Novo-Pohanstvo: 
Bez príslušnosti/ostatné: 


Bez vyznania: 


Mena: 


parlamentná republika 
Bratislava 

5 653 000 

58% 

10% 

10% 

12% 

6% 

4% 

22 000 € 


12% 
22% 
30% 


16% 
20% 
22% 
27% 
15% 


85% 
8% 
3% 
1% 
0,60% 
0,20% 
2,20% 


88% 
60% 
15% 
10% 
9% 
6% 


49% 
4% 
6% 
2% 
15% 
14% 


10% 

Slovenská koruna 
(platby možné 

iv eurách a nuyenoch) 


ktorý najprv pripravil Česko o pohraničné územia a následne po rokovaniach so slovenskými 
politikmi dopomohol v marci 1939 k vzniku Slovenskej republiky. Slovensko počas vojny 
vystupovalo ako spojenec Nemeckej ríše. Ako reakcia na vstup nemeckej armády na 


Slovensko roku 1944 vypuklo Slovenské národné povstanie (politické a vojenské centrum 
Banská Bystrica, povstanie bolo porazené, povstalci prešli na partizánsky spôsob boja). 
Slovensko bolo z východu oslobodzované Cervenou armádou. 


Po 2. svetovej vojne bolo obnovené Česko-Slovensko a dostalo sa do sféry vplyvu ZSSR. Po 
roku 1948, kedy sa moci oficiálne ujali komunisti, došlo k zoštátneniu súkromných podnikov, 
slovenský prevažne roľnícky vidiek zasiahla kolektivizácia poľnohospodárstva. Pre 
hospodárske zaostávanie a nespokojnosť s politikou komunistickej strany došlo v roku 1968 k 
významným politickým zmenám. 21. augusta 1968 boli tieto procesy potlačené vpádom vojsk 
Varšavskej zmluvy. Došlo k tzv. normalizácii a nástupu brežnevskej politiky. V roku 1989 
Nežná revolúcia ukončila komunistický režim a Česko-Slovensko sa stalo opäť 
demokratickým štátom. 


1. januára 1993 vznikla Slovenská republika, nástupnícky štát Česko-Slovenska. Aby sa 
vroku 2031 v Prvej Eurovojne opäť stretli spoločne na bojovom poli proti postupujúcej 
ruskej Červenej armáde. 14. mája 2031 sa na Ukrajinskom fronte začala séria útokov pozdíž 
slovenských hraníc. Červená armáda rýchlo eliminovala limitované slovenské jednotky na 
hraniciach a začala postupný, ale pomalý pochod ťažkým terénom. Slovensko žiada o pomoc 
Českú Republiku a Rakúsko. 


V rokoch 2032 — 2033 slovenské vojská bojovali na strane európskych obrancov na území 
Rakúska proti Veľkému džihádu Sayida Jazrirsa. V roku 2034 vstupuje Slovensko do 
Dunajskej Únie pod vedením neo-cisára Leopolda Habsburského. Dunajská Únia sa rozpadá 
po zmiznutí Leopolda vroku 2041 aSlovensko sa stáva jedným z miest, kam vďaka 
„Miindelhatz“ utekajú bezmocní metaľudia. Následkom čoho sa Slovensko dištancovalo od 
aktívnej politickej participácie vtedy už bezvýznamnom „Spoločenstve slobodných rakúskych 
krajín“ a nezúčastnilo sa ani na jednotných - rakúskych voľbách. 


Od roku 2062 bolo Slovensko jedným z najväčších centier neo-pohanského náboženského 
hnutia v Európe. V tomto období slovenská vláda chce svoj národ — podľa jej vlastného 
vyjadrenia — pretvoriť na „Magickú krajinu v strede Európy.“ 


„Snaha tu bola vždy, len treba dodať, že na konci 50-tych rokov sa Slovensko stále viac 
zadlžovalo a pomocnú ruku mu chcelo podať niekoľko korporácií. Ano, hádate správne, 
minimálne jednej z nich sa to „podarilo“. Samozrejme, nebol to nikto iný ako náš starý — 
známy dračí kamarát — Saeder-Krupp. Čo má veľký drak Lofwyr v pláne nikto netuší, ale zdá 
sa, že Slovensku to prospelo. Alebo je to ďalšie zprázdnych populistických 
vyhlásení? “(JaroF, finančný analytik na voľnej nohe) 


Pred Crash 2.0 bolo Slovensko kandidátom na členstvo do Nového Európskeho 
Ekonomického Spoločenstva (NEEC). 


Všeobecné informácie 
Ako sa tam dostať 


>>>>>/[Ach, zase cestovateľská príručka! Kto si myslíš, že to zas bude čítať? Turisti? Ja som 
neni turista! |< < <<< 
--BrnZ(15:35:11/09-MAR-54) 


>>>>> [Soráč brácho, ale niekedy je dobré vedieť ako sa dostať do krajiny cez oficiálne 
kanály. Nikto ťa nenúti to čítať. <<<<< 
---MoriSZ (19:25: 18/09-MAR-54) 


Z krajín NEEC sa dostanete na Slovensko bez menších problémov. Ostatní cestovatelia budú 
potrebovať návštevnícke víza, ktoré však ambasády nevybavujú na počkanie. Vybavenie 
obvykle trvá mesiac, dva, ak však chcete popohnať byrokratický aparát je možné si priplatiť 
za rýchle vybavenie žiadosti. Na hraniciach je možné očakávať silné hliadky, najmä na 
hraniciach Slovenska s Maďarskom, Rakúskom a Poľskom. Najsilnejšie chránená je hranica 
medzi Petržalskou zónou a Rakúskom. 


Lietadlom 


Slovensko má niekoľko letísk, avšak len dve medzinárodné. V porovnaní s okolitým svetom 
sú bezpečné a relatívne pravidelne využívané. Hlavné letisko je situované v Bratislave, druhé 
v Košiciach. Najbližšie letisko ponúkajúce trasnorbitálne lety však leží vo Viedni. 

Z viedenského letiska sa potom môžete odviesť Transrapid linkou priamo do slovenského 
hlavného mesta. 


Vlakom 


Väčšina vlakových tratí ešte nestačila prejsť modernizáciou, ktorú sľubovalo už niekoľko 
slovenských vlád. Predstavujú tak zastaranú formu tradičnej elektrifikovanej koľajovej 
železničnej trate. V roku 2054 bola dokončená Transrapid maglev trať z Viedne (750 SKK/25 
€). V pláne je jej predíženie až do Košíc, ktoré by pri súčasnom plánovaní malo byť 
dokončené okolo roku 2064. Rozšírenie trate sa plánuje 1 v smere z Viedne na Kyjev, Varšavu 
a Budapešť, dokončenie týchto úsekov trate je plánované na rok 2058. Do Bratislavy sa 
dostanete i linkami z Brna, Prahy, Varšavy a Mníchova. 

Ak plánujete cestu do iných častí Slovenska, pripravte sa na prestupovanie a menej pohodlné 
cestovanie v starších typoch elektrických vlakov. Cesta po vnútroštátnej sieti vás vyjde (podľa 
vzdialenosti a triedy) na 15 až 200 SKK (0,5 € - 6,70 €). 

Všetky Transrapid miesta sú prvej triedy, ostatné vlaky ponúkajú ako prvú tak druhú triedu, 
pričom cestovné v prvej triede je obvykle jeden a pol násobne vyššie. 


Autom 


Napriek stále rastúcim cenám pohonných hmôt, je stále obľúbeným spôsobom prepravy 
súkromná automobilová doprava. Diaľnica medzi Prahou a Bratislavou patrí k najrušenejším 
automobilovým tepnám. Z Bratislavy sa dostanete vybudovanou južnou diaľničnou cestou až 
do Košíc. Po týchto trasách premávajú 1 automatické autobusové linky (AAL). Cesta AAL je 
lacnejšia ako vlakom, je menej pohodlná a trvá dlhšie. Severný smer je však viac 
problematický a to 1 vďaka pozostatkom po Prvej Euro vojne a divoko sa rozrastajúcim 


magickým lesom. Hranice medzi Českou republikou a Rakúskom sú relatívne otvorené a stačí 
vám mať príslušný platný cestovný doklad. Občanom Čiech a Slovenska stačí pri prekročení 
hraníc preukázať sa ich variantom na Systémové identifikačné číslo (SIN). Na Rakúskej 
strane však musíte počítať s občasným zdržaním, keďže hranica vedie popri spornej ochrannej 
stene petržalskej Zóny a vytipované autá prechádzajúce popri nej bývajú zastavované 
rakúskymi colníkmi. Na hraniciach s Maďarskom, Ukrajinou a Poľskom však očakávajte 
niekoľkohodinovú čakaciu dobu. 


MENA 


Oficálna mena na území Slovenskej republiky je slovenská koruna (SKK), na jej území však 
platí ako euro (EC), tak 1 nuyven. Obchodné transakcie sú uzatvárané v eurách alebo nuyenoch: 
v súkromnom sektore ostáva stále dominantná slovenská koruna. 

Po turbulentných 90-tych rokoch konca 20. Storočia, Slovensko plánovalo prijať európsku 
menu začiatkom roku 2009 a postupne prestať s využívaním slovenskej koruny. Avšak potom 
prišlo Prebudenie, morová nákaza VITAS, UGE, politická situácia v Európe bola viac ako 
roztrieštená a otázka spoločnej meny sa zdala byť zbytočná. Euro však kdesi v pozadí ostalo 
akýmsi znamením vôle európskych krajín o zjednotenie. Čo sa nuyenu týka, jeho sila 
výsledkom rastúcej sily japonských megakorporácií a štedrej japonskej pomoci pri budovaní 
povojnovej Európy v 30-tych rokoch tohto storočia, ktorá neobišla ani Slovensko. 

V súčasnosti sú všetky bezhotovostné platby vykonávané buď v nuvenoch alebo eurách. 
Slovenská koruna je využívaná na platbu v hotovosti. Konverzný kurz medzi euro a nuvenom 
je 1:1 a 30:1 medzi oboma menami oproti slovenskej korune. 

Na Slovensku sú stále v obehu ako mince, tak bankovky. Istý čas tu bola snaha Národnej 
banky Slovenska, nahradiť bankovky plastovými mincami, podobnými tým, ktoré sa 
používajú v nemeckých krajinách. Mince sú v hodnotách 50 halierov (0,5 SKK), 1 SKK, 5 
SKK a 10 SKK. Základom materiálového zloženia mincí nižších nominálnych hodnôt je 
hliník. Mince vyšších hodnôt majú oceľové jadro, ktoré je galvanicky pokovované niklom, 
cínovým bronzom, resp. meďou. Minca najvyššej nominálnej hodnoty 10 Sk je razená z 
hliníkového bronzu. Bankovky sú v hodnotách 20, 50, 100, 200, 500, 1000 a 5000 SKK. 
Bankovky sú vytvorené zo špeciálnych vlákien, majú niekoľkovrstvovú ochranu proti 
falšovaniu, avšak vďaka relatívne zastaraným technologickým postupom sú oveľa 
Jednoduchšie falšovateľné. Odporúča sa preto platiť bezhotovostne všade kde je to možné. 

V roku 2041 prevzal slovenský monetárny systém štýl japonských a amerických 
„credstickov“ pre bezhotovostnú platbu. 


>>>>> [By ma zaujímalo, načo sa ešte stále držíme hotovosti? Čo z toho majú? Okrem toho, 
keby to pred rokmi nezvrtali, dnes už oficiálne platíme Euro! <<<<< 
---MoriSZ (12:35:18/10-MAR-54) 


>>>>> [Drahý MoriSZ, predložil si tu otázky dotýkajúce sa dvoch rozdielnych problémov. A) 
hotovosť — hotovosť je dobrá pokiaľ chceš uzavrieť nejaký neregistrovaný obchod alebo dať 
niekomu úplatok. Veľmi efektívna forma platby, ktorá je takmer nevystopovateľná. B) koruna 
a euro —v post-prebudenom svete mali naši politici tendenciu pripínať k všetkému akúsi 
„národnú hrdosť“, dedičstvo otcov a koruna mala symbolizovať túto pamäť. Minister financií 
Petráš (2039) išiel dokonca tak ďaleko, že prehlásil o slovenskej korune: „Slovenská koruna 
ako v nás zachováva a prezentuje naše kultúrne odlišnosti. Pripomína nám kto sme a prečo 
sme tu!“ Milí obyvatelia tieňov, preberte si to ako chcete. <<<<< 

--- LongRisk (18:42:11/10-MAR-54) 


Zdravotnícke služby 


Zdravotné poistenie je na území Slovenska trochu neprehľadné. Máme tu kombináciu 
súkromných zdravotníckych zariadení ako 1 štátnych. Zo zákona je každý zamestnávateľ 
povinný strhávať z platu svojich zamestnancov čiastku, ktorá je prevedená do štátom riadenej 
zdravotnej poisťovne. Toto sa dotýka najmä malých a stredných firiem. Veľké 
megakorporácie majú z tohto zákona vyjednanú výnimku. Stále strhávajú svojim 
zamestnancom istú čiastku, 5% z nej odvádzajú štátu, zvyšok je využívaný v rámci 
korporátneho fondu a zdravotného poistenia zamestnanca. Každá korporácia má na území 
Slovenska uzavretú zmluvu so špecifickým zdravotným zariadením, ku ktorému potom jeho 
zamestnanci prislúchajú (obvykle na svojom výsostnom území). Každý návštevník krajiny je 
povinný si zaplatiť zdravotné poistenie pre prípad núdze (3000 SKK /100 €, suma je pre 
mesačný pobyt, platí aj keď sa v krajine plánujete zdržať kratší čas). Tento poplatok pokrýva 
základné ošetrenie a starostlivosť v štátnych zariadeniach. Ak si chcete priplatiť za 
nadštandardné služby, pôsobí na Slovensku niekoľko organizácií a súkromných 
zdravotníckych zariadení, ktoré toto umožňujú. Pre rýchlu zdravotnú službu sú to napríklad 
MobiMed alebo MozpoS?M, ktorý pracujú pod licenciou a poskytnú vám pomoc ak máte 
uzavretú príslušnú zmluvu BUMoNA alebo DocWagon"!“. 


>>>>>/[Uch, cudzákov neznalých slovenských tieňov by som len rád upozornil, aby sa vyhli 
MobiMedu. Posledné mesiace sa o nich šíria čudné zvesti. Miznúci bežci, straty pamäti 
a ďalšie nepekné veci. MozpoS je istejší! <<<<< 

---Valashka32 (14:07:05/12-APR-55) 


>3>33>[To si im moc nepomohol v slovensky písanom vlákne! :-) By ma zaujímalo pre koho 
je tento text určený. Prekvapujú tieto informácie niekoho? | <<<<< 
--- Čip (14:10:11/12-APR-55) 


>>>>> [Hele, pro mé je to dobrý, mám v BA nejakou práci! << <<< 
---EIFCZ (10:44:11/13-APR-55) 


Bratislava, mesto mieru... chaotickej zmeny? 


PressburgerRazor 


Bratislava sa po všetkých tých vojnách a katastrofách (a že ich za posledné roky bolo) pomaly 
spamätáva zo šoku. Do veľkej miery jej pomáha i tesné susedstvo s Viedňou, dalo by sa 
povedať. Aj keď ťažko povedať či je to práve pozitívny vplyv. Kedysi jej hovorili „mesto 
mieru“, nuž niečo na tom bude pravdy i v Šiestom svete. Samotné centrum je až magicky 
pokojné. Niekto by povedal až neprirodzene zvláštne, pretože takmer bez ujmy prežilo všetko 
čo sa na Slovensko za posledné roky rútilo. Dlho však miestnym trvalo, kým sa konečne 
rozhodli túto výnimočnosť prijať a využiť. Veď mágia sa začala prvý raz vyučovať na 
Univerzite Komenského len pred pár rokmi. Pár rokmi, ono už bude mať za chvíľu desiate 
výročie, ale čo je to oproti okolitým krajinám. Pritom tu existuje tradícia z dávnych čias, na 
ktorej je možné budovať novú identitu. 


>>>>> [Ach áno, profesor Schwartzkopf, mal som tú česť byť pri jeho jedinečnej návšteve 
vtedy v Bratislave. Bola to jedna z udalostí, ktoré ma presvedčili pokračovať v štúdiu na 
Karlovej Univerzite. |<< <<< 

---m 423 (12:45:15/12-DEC-54) 


Mnohí obyvatelia Slovenska sa vracajú k pohanským tradíciám a na v uliciach starého mesta 
vládne mágia. Aspoň tak hovoria niektorí miestni čarodejníci a čarodejnice. Neviem, na tento 
druh poznania nemám príliš nadanie. Ale skúste sa za mesačnej noci prejsť od Michalskej 
brány pod hradný kopec a uvidíte, že na tom niečo bude. Len pozor ako budete prichádzať 

k nábrežiu. To už si pomaly začínajú osvojovať korporácie. Budovať nové presklené budovy, 
ktoré kazia zvyšku starého mesta vizáž. Nečudoval by som sa, keby ich jedného dňa strhla 
nejaká magická búrka a na ich mieste sa zjavili budovy starej Bratislavy. Smiešne? V Šiestom 
svete sa stali už aj čudnejšie veci. Jedna vec však neprežila ruské ťaženie v 31. roku. 
Parlamentná budova vedľa hradu. Ako jedna z mála stavieb na ľavom brehu Dunaja padla za 
obeť delostreleckým granátom. Otec hovorieval, že to bolo ako z pradávneho proroctva. Hrad 
ostal nedotknutý a centrum vlády skončilo v troskách. Pozerajúc sa na ten kopec, nikto 
odvtedy nenašiel odvahu tú budovu obnoviť. Vláda 1 prezident teraz rozhodujú priamo 

Zz hradu. A hrad? Vyzerá ako vždy vyzeral. Nepamätám sa, že by niekto spomínal výraznú 
zmenu. Pamätám si však, že ako decká sme verili, že pod ním sa skrýva poklad. Dračí brloh 

a jedného dňa sa na hraniciach mesta určite objaví veľký drak a bude požadovať svoj poklad. 
A možno i vládu nad mestom. U drakov jeden nikdy nevie. Už presne neviem odkiaľ sme na 


to ako decká prišli. Možno mi prababka rozprávala niektorý z príbehov a detská fantázia si ho 
trochu upravila. Pravdou je, že pod hradom niečo je a určite to nie sú garáže. Keď už 
spomínam hrad, tak až sa vyštveráte na kopec, môžete sa pekne rozhliadnuť po okolí. Čo 
uvidíte? UFO, týčiace sa nad dunajskými vlnami a za ním, na pravom brehu Dunaja obrovský 
chaos. Možno kúsok Malého Seattlu, ale pravdepodobne veľký kus rozostavaného Aupark 
Centra a nejaké ruiny panelákov týčiacich sa nad val Štítu. Keď tak nad tým uvažujem, 
pripomína to metaforu súčasného Slovenska — staré, nové, rozbúrané, hľadajúce svoju 
budúcnosť. Ale som si istý, že o Petržalke vám povie viac niekto povolanejší. Ak ste turista, 
platí pre vás Jasné varovanie — za tú veľkú stenu nelezte! Ak podnikáte v tieňoch, nuž tak 
určite viete ako to v podobných miestach chodí. 


>>>>> (Myslím, že mám teóriu! Čo keď to bol fakt drak! Teda drakov brloh. Pamätáte si 
niekto na tú legendu — rozprávku? Čarodejník čo prevracal hrad a používal ho ako stoličku? 
Klingsor sa volal, myslím. Čo ak je na tom kúsok pravdy, ale náš Klingsor nebol čarodejník, 
ale drak?!|<<<<< 

---dr4ko (13:58:08/12-JAN-53) 


>>>>> /Čože? A prevracal celý hrad, aby na ňom sedel? Tebe to dáva zmysel?] <<<<< 
---JaOka (16:25:11/12-JAN-55) 


>>>>> (Ježiši, ale zas to neberem doslova, nie? Metafora, legenda a možno ju niekto 
upravil, aby nakoniec nedávala úplný logický zmysel, ale predstav si, že by sa tu objavil ďalší 
veľký drak — Klingsor! Ak už medzi nami nie je! < <<<< 

---dr4ko (23:05:14/14-JAN-53) 


SX3SX333[V tom prípade sa sťahujem z Bratislavy. Praha alebo Košice? Veľký drak na území 
Bratislavy, si viete predstaviť koho pozornosť by to okamžite upútalo. Z bohovia vedia akých 
dôvodov je totiž Lofwyrov tieň na území Bratislavy rovnako badateľný ako v Rakúsku. 
Nechcel by som byť drak, ktorý mu siahne na vyhliadnutú korisť. A ani elf čo stojí medzi 
dvoma drakmi. |< < <<< 

---m423 (01:33:03/22-JAN-53) 


Pyramída, ako možno mnohí viete, bola kedysi sídlom rozhlasu. To však dávno neplatí, po 
vojne ostala opustená a takmer nikto sa k nej nehlásil. Ale asi tak pred piatimi rokmi sa o ňu 
začali zaujímať nový nápadníci. Prvým z nich boli zástupcovia spoločnosti Aztechnology, 
ktorý si boli budovu ohliadnuť so skupinkou mágov. Vraj ju prezreli od suterénu až po vrch. 
Chvíľu sa dokonca zdalo, že by začali jednanie o prevzatí, ale za nejakú dobu z toho náhle 
zišlo. Vraj niečo o zlom prúdení energie. Škodlivých magických poliach alebo niečo také. 
Zdalo sa, že budova ostane naďalej rajom pre sguaterov a iné neregistrované živly. Lenže pár 
mesiacov na to podpísala zmluvu o prevzatí spoločnosť S-Tech. Len tak, akoby sa 
nechumelilo. Asi im príliš nevadilo zlé prúdenie a negatívna magická energia. Och, on je to 
vlastne S-Tech. Tri roky tam niečo budovali, prestavovali, aby to miesto slávnostne otvorili. 
Teraz to tam vyzerá celkom k svetu, ak sa teda máte záujem zodrieť v službe korporátneho 
molocha. Okolie prosperuje, ale mesto ani štát z toho nič nemajú. To viete, autonómne 
korporátne územie. 


>>>>> [Och áno, spomínate si? Vtedy keď slovenská armáda napochodovala k pyramíde 
a stretla sa s ich vlastnou ochrankou? Bola to už vtedy ISA? Neviem. Ale nechýbalo málo 
a mali by sme tu menšiu lokálnu vojnu. Namierené zbrane, jeden na druhého, pripravený 
vypáliť. Pokiaľ si dobre spomínam prenášala to aj štátna televízia. | << <<< 


---Mark (16:22:09/15-MAR-55) 


>>>>>[ISA? Trúba, vtedy mali setovci ešte svoju vlastnú bezpečnosť !] << <<< 
---p3run (16:23:01/15-MAR-53) 


>>>>>[4ch, moja chyba. Ja už ich dnes vidím všade a automaticky rátam, že tu boli 
vždy. [aa 
---Mark (03:14:25/16-MAR-55) 


Devínska Nová Ves je časť mesta, ktorú niektorí dnes volajú aj Lesom víl. Ja viem, mne to 
nehovorte znie to divne. Ale je to miesto, kde sa v 42. usadila veľká skupina metaľudí, ktorú 
Slovensko vtedy prijalo. Ďalší neostali v Bratislave a presunuli sa hlbšie na Stredné 
Slovensko a ďalej. Elfovia, trpaslíci, orkovia a trollovia... veď každý poznáte našich susedov. 
Žijú si tam relatívne pre seba, majú samosprávne územie, ktoré je dnes už len čiastočne 
závislé na bratislavskom magistráte. A vlastné pravidlá. Zoberú medzi seba každého, kto sa 
zaviaže tieto pravidlá plniť. Aj keď má komunita dnes už aj výrazné slovenské zastúpenie, 
vždy sa odporúča naštudovať si nemčinu. So znalosťou tohto jazyka tam neprídete skrátka. 
Úprimne, s náladami aké vládnu v poslednej dobe v krajine, dnes sa aj čudujem, že sme prijali 
toľko ľudí. Na druhej strane Slováci, pokiaľ nepodľahnú masovej hystérii, sú prívetivý ľudia 
a o druhých sa dokážu postarať. Ostatne práve to prijatie veľkej skupiny vyhnancov v 42. je 
toho dôkazom. 


>>>>> (Hej, je to jediná vec, ktorú o nás za veľkou mlákou vedia! < <<<< 
--- Čip (03:15:12/24-APR-55) 


>>>>> /[Nejseš pupek svéta, se s tím smiť!] <<<<< 
---mOzek (03:35:28/24-APR -55) 


Na druhej strane, každý kto tu vyrástol vie, že nie všetko je tak krásne ako sa na prvý pohľad 
zdá. I u nás máme kopec priaznivcov politklubov ako Humanis. Protimetaľudskí rasistickí 
fanatici sa združujú najmä okolo Ľudovej strany Slovenska a hlavne tzv. Národného frontu. 
Kým ĽSS je politická strana a príliš nevyčnieva, všetky ilegálne aktivity spojené s útokmi na 
metaľudí sú vedené práve zo strany NF. Od ktorého sa, samozrejme, ĽSS navonok dištancuje. 
Našťastie sa ĽSS stále drží ledva na hranici zvoliteľnosti, ale stále sa snaží dostať do popredia 
a prihrievať si polievočku na nenávisti voči metaľuďom. Ako málo stačí, aby sa vaša nenávisť 
preorientovala z farby pleti na tvar vašich ušných lalokov... 


V každom prípade, najviac dobrodružstva vás asi bude čakať za hranicami mesta. Tmavé lesy, 
kopce a horské masívy... chce to viac dní poznať Slovensko, ktoré v období po Prebudení 
prešlo skutočne veľkými zmenami. Z časti za to môže mágia a z časti ruské tanky. Či už ste 
prišli s Twin City Linerom alebo inak, určite si tu niečo nájdete. Och, áno pracovných 
príležitostí je tu slušná kopa. Korporácie sú všade rovnaké. U nás sa k tomu ešte často pridáva 
1 vláda, ktorá vlastne tiež už funguje ako korporácia, takže... Ale ak by ste čokoľvek chceli 
vedieť o našom krásnom hlavnom meste, pokojne sa spýtajte, viete kde má nájdete. 


>>>>> [Teda nie, že by som chcel do toho kecať, ale to má byť všetko? Čo Mlynská dolina, 
vole? Cintorín tam je, všetko ostatné je preč a v 2023 sa tam objavili tie divné domy! Ešte 


teraz mi z toho miesta behá mráz po chrbte! < <<<< 
---Mark (22:15:35/03-MAJ-53) 


>>>>>[To máš halucinace po nejakym kvalitnim matroši a nebo co?| << <<< 
---mOzek (04:12:12/04- MAJ -53) 


>>>>> [Bež do prdele, nebol si tam! Vážne je to tam dnes divné. | << <<< 
---Mark (05:11:24/04- MAJ -53) 


>>>>> [Som počul, že sa tam niekde v ruinách usídlil nosferatu. Vie to niekto 
potvrdiť? | <<<<< 
---m4r7in (12:56:45/10- MAJ -55) 


>>>>> [Čo si myslíš, že si v Karpatoch alebo čo?] <<<<< 
---Killer78 (21:22:56/10-MAJ-53) 


>>> >> [Technicky a prakticky vzaté, áno si v Karpatoch. Ad m4r7in, áno niečo som počul aj 
ja, ale nikto to zatiaľ nepotvrdil. Možno tam zas nejaká korpsa robí experimenty a snaží sa 
držať odtiaľ ľudí ďalej] <<<<< 

--- Čip (02:45:01/11-MAJ-55) 


Správa mesta 


Správu mesta má na starosti Bratislavská mestská administratívna rada (BMAR), ktorá sa 
skladá z podnikov a korporácií, ktoré prispeli k budovaniu mesta v poslednej dekáde. Sú to 
spoločnosti, ktoré prispievajú a podporujú jeho ekonomickú a finančnú infraštruktúru. Vláda 
SR však nechcela pripustiť, aby mestu vládli len zástupcovia súkromného sektora, a tak si po 
ťažkých jednaniach vymohla miesto v správnej rade mesta. Zástupcov za Vládu SR si volia 
registrovaný obyvatelia mesta každých päť rokov. Údržbu, energie, odpad, bezpečnosť a 
verejná doprava (rozsiahla električková trať spájajúca všetky mestské časti, autobusy a 
trolejbusy) sú zadávané lokálnym subdodávateľom a čiastočne financované z daní 
registrovaných obyvateľov. O všeobecnú bezpečnosť sa napríklad na jednotlivých územiach 
starajú najmú Policajný zbor SR a bezpečnostná spoločnosť ISA, o distribúciu energie sa v 
súčasnosti delia dve spoločnosti — tradičný SlovEnergo a Tesla Energetika, dcérska 
spoločnosť Tesla Industries. 


>>>>> [Som zvedavá ako dlho bude trvať, kým Tesla získa miesto v BMAR. A koho odtiaľ 
vypoklonkuje. Pekne po starom! Môj tip je SlovEnergo.| <<<<< 
---4r4nka (12:56:02/25-DEC-53) 


>>>>> /Pochybujem, že niekto dobrovoľne rozšíri počet členov! To by potom museli 
papalášom z hradu povoliť ďalšieho člena rady a už teraz sa to mnohým radným nepáči. V 
samotnej výkonnej rade je ich 7, dvaja za „ľud“ a každý za jednu spoločnosť. Ak priberú 
ďalšiu (bez vyhaďzovu inej), nie to nespravia. | <<<<< 

---Robo(kop) (15:26:45/26-DEC-53) 


>>>>> /Blázniš Robo(kop), to bude len dôvod na rozpútanie ďalšieho konfliktu. Bude sa 


vyťahovať špina, padať kostlivci zo šatníkov. Hádaj komu to prinesie kšefty? <<<<< 
---MK 35 (02:15:06/27-DEC-53) 


Na pravom brehu Dunaja sa pomaly rozrastá bratislavské Aupark Centrum, sen všetkých 
kravaťákov — podniková kultúra all-in-one. Na jeho hranici ešte stále prežíva Malý Seattle a 
samozrejme Zóna miesto pre všetkých neregistrovaných obyvateľov mesta. Otázkou je ako 
dlho ostane nikým nepovšimnutá, už teraz majú 

niektoré spoločnosti s týmto miestom veľké plány. BžAEIARY PAY TE KY OTO O AUT 
Mimochodom, vedeli ste, že Štít oddeľujúci Zónu [ZA 

od civilizovaných častí mesta na niektorých [NARTGRMSIS“ 

miestach presahuje hranice Rakúska? Staré mesto (RÍMA 

je prakticky nedotknuté. Skôr naopak, po (EMÚ 

Prebudení miestami veľmi magicky aktívne. Jeho (NľsNTd Ko) 

historické jadro však ostáva stále zachované. [DA I 

Devínska Nová Ves sa stala enklávou metaľudí. [NIETO 

Časť Ružinova a Podunajských Biskupíc bola zamorená únikom neznámej látky v 2041 roku, 
potom čo v bývalej fabrike Slovnaftu (dnes SlovO1l) opäť spustili výrobu. 1200 mftvych, 
stovky ranených a zničené prírodné prostredie na niekoľko stoviek rokov. Aspoň to tvrdia 
posledné enviromentálne štúdie. Podnik však o päť rokov znova otvorili a spustili novú 
výrobu. Čo sa tam presne deje vedia snáď len tí najvyššie postavení a samotný zamestnanci. 
Hovorí sa však, že tam SlovOil zamestnáva ghoulov a pracujú na výrobe neznámej 
substancie. Bezpečnosť im zabezpečuje súkromná — neoznačená — armáda. Kým Petržalka sú 
ruiny, okolie Slovnaftu je v súčasnej dobe toxická pustina. Pravdaže katastrofa sa 
neobmedzila len na tieto dve mestské časti, ale čiastočne zasiahla 1 priľahlé štvrte. Obdobie 
medzi rokmi 2040 — 2050 predstavovalo pre Bratislavu prudký rozvoj a výstavbu. Integrálnou 
súčasťou mesta sa stali Most pri Bratislave, Ivanka pri Dunaji, Marianka a Svätý Jur. 


>>>>>/Dostal sa niekto na kobylku Slovlilu? Fakt by ma zaujímalo čo sa tam deje! Nikto 
to neskúšal? | <<<<< 
---MoNica (15:26:04/12-DEC-553) 


SX3S333 [Mal som kamoša, ktorý zobral džob a cieľ bol SlovGil. Keď som ho videl naposledy, 
bolo to v správach, jeho telo vynášali vo vreci na mftvoly a titulok znel: „Ekoteroristi sa 
pokúsili sabotovať výrobu vo fabrike SlovOilu. “|< <<<< 

---M K 35 (16:27:05/13-DEC -53) 


Petržalka v tieňoch 
Roman Bystrík (týždenník Slovensko dnes, január 2056) 


Po dvoch Európskych vojnách ostalo len málo nedotknutých krajín. Boje v 30-tych rokoch 
neobišli ani Bratislavu, avšak najviac sa dotkli jej petržalskej časti. Staré mesto ostalo 
relatívne nedotknuté atak najväčšiu zmenu predstavovalo zničenie a opustenie, kedysi 
najväčšieho slovenského sídliska. V roku 2040 sa začína o zničenú petržalskú stranu zaujímať 
niekoľko investičných spoločností. Thomas Tesar, hľadajúc svoje slovenské korene, 
prichádza v tomto období na Slovensko a dobrovoľne sa zapája do obnovy Petržalky. Kupuje 
časť miestnych pozemkov, aby sa tu snažil vybudovať nové centrum tejto mestskej časti. 
Thomas Tesar žil a podnikal dlhé roky v Spojených kanadských amerických štátoch v oblasti 
Seattlu. V roku 2042 sa tak začína obnova a výstavba novej časti Petržalky, ktorú dnes mnoho 
obyvateľov nenazve inak ako Malý Seattle. Projekt to bol veľmi ambiciózny, zahrňujúci 
prakticky celú oblasť Hájov, avšak vďaka komplikáciám a obštrukciám zo strany vedenia 
mesta avlády znich nakoniec zišlo. I keď sa nerealizoval celý projekt, bola výstavba 
a iniciatíva Thomasa Tesara prvým veľkým impulzom k ďalšiemu rozvoju mesta na tejto 
strane Dunaja. Malý Seattle prilákal množstvo menších podnikateľov, ktorí videli možnosť 
v novom začiatku. Možno | preto tejto časti ľudia niekedy hovoria 1 „Amerika“. Hodnotu 
pozemkov si uvedomovali 1 veľké AAA korporácie, ktoré mali svoje podiely, v niektorých 
menších spoločnostiach na území Slovenska, respektíve Bratislavy. Avšak tou najvplyvnejšou 
bola (a stále je) Saeder-Krupp Schwerindustriegesellschaft so sídlom v nemeckom Essene. 


Počas vojnových rokov sa zPetržalky, vďaka prechodu ruskej armády, stala takmer 
neobývateľná zóna. Zrúcané, polorozpadnuté budovy sa stali útočiskom chudobných 
a nezabezpečených ľudí. Alebo tých, čo nechceli byť vidieť. V ruinách Petržalky sa postupne 
začali formovať gangy a postupne ju ovládli pre samých seba. I keď je treba dodať, ako sa 
nejeden investigatívny novinár pokúšal dokázať, že za ich vzostupom je pravdepodobne širšia 
forma organizovaného zločinu. Vplyv ruskej mafie, ktorý však vládne orgány neustále 
popierajú. Petržalská zóna sa tak stala doslova semenišťom nelegálnych aktivít. Často slúžila 
(a jej nevyčistené časti slúžia stále) ako prekladisko pašovaného tovaru do Rakúska s 
cestou ďalej na západné trhy. Trúfalosť gangov vyústila do tzv. Útoku na Malý Seattle v roku 
2046, ktorý viedol gang Ovsišťských červených drakov, kedy policajné zložky chránili 
obyvateľov tejto obnovenej petržalskej časti. Potýčka si vyžiadala 195 obetí, ako na strane 
policajného zboru, obyvateľov miestnej časti, tak 1 útočiaceho gangu. Situáciu začala riešiť 
1 slovenská vláda, avšak až na niekoľko vyhlásení a zvýšení počtu policajtov na uliciach, sa 
nič ďalšie pre bezpečnosť neurobilo. Po apeli Thomasa Tesara a Organizácie pre ochranu 
ľudského života sa mesto rozhodlo vybudovať bezpečnostnú zónu okolo Malého Seattlu, 


ktorá sa stala akýmsi „prvým krokom“ k znovuosídleniu Petržalky. Bezpečnostnú zónu 
možno nazvať 1 ideovým predchodcom „Štítu“. 


S3SX333[V zapadnutých častiach matrixu sa hovorí, že starý Tom nebol dvakrát nadšený 
z reakcie vlády a fizlov..., vraj to celé zobral do svojich rúk. Pretože rok na to, niekoľko 
neznámych týpkov absolútne zrovnalo hlavný pelech Červených drakov so zemou. Vraj to bol 
veľký masaker, ale kto vie. Čo sa stane v Zóne, ostane v Zóne a nikoho to nezaujíma. Bez 
ďalších informácií sa ťažko vyvodzujú závery, ale možno to bol dôvod prečo starý Tom za tri 
roky zmizol... |<< <<< 

---MoNica (16:24:04/19-DEC-53) 


Koncom desaťročia stupňuje svoje aktivity lokálne zastúpenie spoločnosti Saeder-Krupp, 
ktorá má svoje financie nielen vo Východoslovenských železiarňach, ale 1v niekoľkých 
znovu oživených slovenských Zbrojárskych spoločnostiach. V Bratislave však má v pláne 
vybudovať na petržalskej strane nový koorporátny priestor po vzore viedenskej Transdanubie. 
V roku 2050 tak získava majoritný podiel v spoločnosti JET, ktorá od tohto obdobia figuruje 
ako hlavný investor v pripravovanom projekte tzv. Aupark Centra. Plány Saeder-Krupp 
v Bratislave sa pohli pravdepodobne vďaka jednaniu spoločnosti Hepta Investments, ktorá 
začala s výstavbou svojho vlastného centra v južnej časti Petržalky okolo jazera Draždiak. 
V apríli 2049 boli položené základy Rekreačného a liečebného centra (RLC), ktoré na svojich 
pozemkoch dnes zahfňajú nielen liečebné a rekreačné časti, ale 1 vývoj a výskum v oblasti 
liečiv. 


X>X>3 3 > Iste, výskum voblasti liečiv. To nepochybne na oficiálnych papieroch vyzerá 
vznešene a chvályhodne, ale poviem vám, za tým bude viac. RLC je pevnosť, perfektne 
chránená pred Zónou, ale čo sa deje za jej bránami... Neveril by som im. Nemocnica pre 
horných desaťtisíc, rekreačné zariadenie pre vybraných zamestnancov veľkých spoločností. 
Iste. Ale čo je za tým? Ľudia miznúci z ulíc zóny... Nikto sa nestará, ale ja viem kam ich berú. 
Čierna sanitka zastaví v ulici a zmizne pár ľudí. Ale v Zóne to nikoho nezaujíma. RLC, to nie 
je len tak... My čo tu bývame, vieme svoje!]| << <<< 
---Zoner23 (18:26: 14/22-DEC-53) 


V roku 2055 je dokončená prvá fáza projektu Aupark Centra, JS£T začína jednať s mestom 
a štátom o odkúpení ďalších pozemkov a postupnom rozširovaní centra na ďalšie časti 
Petržalky. Rok predtým dokončieva JET iný projekt — Štít, ktorý má chrániť „poctivých 
občanov“ Bratislavy od obyvateľov Zóny. V spolupráci so stavebnými spoločnosťami, 
Českou zbrojovkou a Národným zbrojárskym podnikom Martin sa vybudoval jedinečný 
obranný systém, ktorý je schopný zastaviť akúkoľvek väčšiu hrozbu smerujúcu zo Zóny. 


>>> 3 >3[Karanténa pred vyčistením! Našiel som v matrixe pár náznakov toho, že sa Saeder- 
Krupp chystá pozemky vyčistiť, akonáhle na ne získa právo. Neprekvapilo by ma, keby časť 
nechali „divokú“ a vyvážali tam svoj toxický odpad. |<< <<< 

--- Čip (21:36:24/10-OKT-55) 


>>> 3 >[Štít, aký honosný názov. VZóne aokolí tomu nikto nepovie inak ako Veľký 
petržalský múr alebo jednoducho Stena. Občas začujete i pomenovanie ako Hradba, či 
Petržalský val. Niektorí deckeri tomu zas hovoria firewall na ľudí. | << <<< 

---Traximus (00:26:04/11-OKT-53) 


Štít i dostavané Aupark Centrum prilákalo niekoľko menších, ambicióznych spoločností do 
centra Bratislavy. Medzi najvýraznejšie patrí A podnik Tesla Industries, ktorá má nábeh 
získať status AA spoločnosti. Aupark Centrum sa tak postupne začalo napíňať spoločnosťami 
a životom tých, ktorý pre ne pracujú. Nie je žiadnym prekvapením, že väčšina spoločností 
v Aupark Centre je nejakým spôsobom prepojená na Saeder-Krupp! — ikeď to neplatí 
výhradne. A 1 vo svete obchodu často platí — priateľa si drž blízko, ale konkurenta ešte bližšie. 
Samotné Aupark Centrum je veľmi dobre strážené — nezávisle na Štíte — a postupne by sa 
malo rozširovať. Aspoň také sú verejné plány J£T, ktorá sa okrem nehnuteľností venuje 
1 svojej ďalšej finančnej činnosti. Nechýbajú ani zastúpenia automobilových spoločností, 
ktorým už tradične dominuje Volkswagen, resp. česká Škoda Auto. 


! Mnohé spoločnosti sú vlastnené cez toľko rôznych iných spoločností, že sa niekedy ťažko dá vysledovať ich 
skutočný vlastník, ale vzhľadom na priame prepojenie J£T a Sader-Krupp sa dá predpokladať, že 1 ostatné 
spoločnosti v tomto korporátnom komplexe budú z väčšej časti nejakým spôsobom prepojené na materskú 
spoločnosť. 

Spoločnosti 


„Mno, aspoň sa snažia to niekam dotiahnuť. A mnohé z nich sú už nejakým spôsobom 
prepojené na veľkých hráčov v korporátnom svete.“ (Kováč) 


V nasledujúcej časti sa pozrieme na niekoľko firiem pôsobiacich na území Bratislavy, ktoré 
sú nejakým spôsobom zaujímavé a tak trochu vyčnievajúce. Okrem nich tu však existuje ešte 
niekoľko ďalších — prevažne menších spoločností, ktoré sa môžu v budúcnosti stať 
významným hráčom — minimálne na lokálnom trhu. 


Tesla Industries, a. s. 


Sídlo: Bratislava, Slovensko ň 
Riaditeľ/CEO: Ján Chlebnický 
Druh obchodnej spoločnosti: akciová spoločnosť 
Dcérske spoločnosti: Tesla Energetika 
Hlavný akcionári: 
Ján Chlebnický (50%) 
Ivan Mečiar (10%) 
Tatiana Moravská (10%) 


TESLA Industries, a. s. spoločnosť, ktorá si zakladá na mene dobre známom vo vtedajšom 
socialistickom Československu. Majiteľom je istý oravský podnikateľ — Ján Chlebnický, 
magnát, ktorý prišiel k peniazom v politickej sfére. Mnoho sa o ňom nevie, ale má ambície 
stať sa veľkým hráčom nielen na miestom, či regionálnom trhu. Jeho spoločnosť rýchlo rastie 
a jej produkty sa predávajú v Čechách, Poľsku, Maďarsku, na Ukrajine a pomaly expanduje i 
na západné trhy. V roku 2056 došlo k miernej zmene názvu spoločnosti - Z jednoduchého 
TESLA a. s. na dnešný názov. Povráva sa, že to bolo súčasťou požiadaviek čínskeho 
investora. Ale väčšina detailov tohto obchodu ostáva utajená. Vieme však, že Ján Chlebnický 
stále figuruje ako 50% vlastník spoločnosti a jej riaditeľ. 


>>> > > [Pravda to byť nemusí, ale do úvahy prichádzajú dve spoločnosti. Tan Tien 
Incorporated, ktorá však investuje len veľmi málo mimo územie Číny alebo hongkonská 
Wuxing. Problém je, že ani jedna príliš nesedí do portfólia Tesly. Jedine..., jedine, že by sa 
Tesla zaoberala niečím na neoficiálnej báze, o čom nikto nevie — zatiaľ. |< < <<< 

---Traximuss (21:16:14/02-NOV-55) 


Tesla je jedna z mála spoločností, ktoré majú svoje sídlo v novo otvorenom Aupark Centre na 
petržalskej strane Dunaja. Jej vlastnícka štruktúra nie je verejne známa, ale zdá sa, že až 
donedávna to bola spoločnosť jedného muža. Ján Chlebnický prešiel z politického života do 
sveta podnikania pomerne v nedávnej dobe. Spoločnosť Tesla a.s. založil vroku 2048 
s cieľom zameriavať sa vývoj a výrobu konkurencieschopnej elektroniky a bezpečnostných 
zariadení. Dva roky na to získava od štátu zákazku na spoluprácu s Národným zbrojárskym 
podnikom Martin — obsah zákazky, resp. projekt, na ktorom sa mala spoločnosť účastniť 
ostáva tajný. Špekuluje sa, že malo ísť o petržalský projekt Štít, avšak mnohí tomuto tvrdeniu 
oponujú, keďže zákazka na projekt Štít prišla o niekoľko rokov neskôr a bola oznámená 
oficiálnou cestou 1 v médiách. Vďaka týmto štátnym zákazkám sa spoločnosť veľmi rýchlo 
získala kapitál na rozvoj a začala skupovať ďalšie spoločnosti. V roku 2053 získala A status — 
multinárodnej korporácie. Koncom roka 2058 už mala ambície stať sa AA korporáciou. 


JST 


Sídlo: Bratislava, Slovensko 
Riaditeľ/CEO: Hans Schultz 
Druh obchodnej spoločnosti: verejná obchodná 
spoločnosť s obmedzeným ručením 
Hlavný akcionári: 
Lofwyr (65%) 
Tomáš Jakabovič (15%) 
Werner Klause (10%) 
Natália Dubovská (5%) 


JET je slovenská investičná skupina, založená vroku 1995. Od začiatku sa zameriava na 
poskytovanie komplexných služieb spojených s privátnym bankovníctvom, správou majetku 
privátnych klientov a inštitúcií, investičným bankovníctvom a projektovým financovaním. 
Svoje služby rozvíja predovšetkým na trhoch Českej republiky, Slovenska a Ruska, ale aj 
Karbiskej oblasti. Zameriava na financovanie spoločností (holdingov) investujúcich do 
energetických a priemyselných aktív, médií, realít, turizmu a hotelových aktív. V roku 2050 
sa stáva majoritným vlastníkom spoločnosti veľký drak Lofwyr. Neurobil to priamo, ale cez 
množstvo sekundárnych spoločností. Táto finančná skupina sa tak stala súčasťou korporácie 
Saeder-Krupp a prostriedkom ďalšieho rozvoja petržalskej časti Bratislavy. Projekt Aupark 
Centra patrí k najambicióznejším projektom, na ktorom sa spoločnosť (resp. jej jednotlivé 
zložky) podieľa. Spolu s Hepta Investments patrí k najväčším investičným skupinám na 
Slovensku. Okrem iného má svoje podiely nielen v športových kluboch, ale 1 v energetike, či 
médiách (časť podielu má napríklad v Informačnom Agentúre Slovenskej Republiky - IASR). 
V roku 2051 zakladá International Security Authority (ISA), ktorá preberá správu a kontrolu 
nad korporátnymi zákonmi na území spravovanom Saeder-Krupp, respektíve spoločnosťami 
prepojenými na túto organizáciu. ISA poskytuje bezpečnostné služby 1 mimo právny rámec 
vlastnej korporácie (Chránia napríklad základný perimeter v RLC). 


Hepta Investments | | E PTA 
Sídlo: Bratislava, Slovensko 

Riaditeľ/CEO: Patrik Dolanský INVESTMENITS 
Druh obchodnej spoločnosti: spoločnosť, súkromná s ručením obmedzeným /nekótovaná na 
burze/ 


Zakladateľmi boli Marek Dolanský a Jaroslav Hablovič, ktorý zakladateľský kapitál získali z 
dovozu textilných výrobkov z Číny (kde boli na študijnom pobyte) do vtedajšieho Česko- 
Slovenska začiatkom 90. rokov. V roku 1994 potom títo dvaja spolu s ďalšími založili firmu 
Hepta Brokers na obchodovanie s cennými papiermi. Názov "Hepta" pochádza zo 
skutočnosti, že zakladateľov bolo sedem (po grécky hepta). 


Hepta Investments je pôvodom stredoeurópska Investičná skupina, ktorá sa špecializuje na 
investície v private eguity a real estate. Hepta bola založená v roku 1994 ako obchodník s 
cennými papiermi. V roku 2000 začala Hepta investovať do projektov private eguity, k čomu 
v roku 2005 pridala real estate. Z pôvodného počtu menej ako 7 zamestnancov sa Hepta 
rozrástla na dnešných 1200 zamestnancov v 7 zastúpeniach (Praha, Bratislava, Varšava, 
Mníchov, Limassol, Amsterdam a Jersey). Koncom roku 2049 patrila Hepta prostredníctvom 


svojich portfóliových spoločností medzi najväčších zamestnávateľov v regióne, zamestnávala 
viac ako 40 000 ľudí. 


Časť svojich aktivít zameriava Hepta na investovanie do zdravotníckych zariadení. V roku 
2047 kupuje podiel, vo vtedy začínajúcej, divízii S-Tech Medical. 


V apríli 2049 začína Hepta Investments s projektom Rekreačného a liečebného centra v južnej 
časti Petržalky. Postupne tak obnovuje nielen nemocnicu Sv. Cyrila a Metoda na Antolskej 
ulici, ale v blízkom okolí buduje špičkové zdravotnícke centrum. 


>>> >> [Značka, len pre vyvolených! Ak na to nemáš, tak tam nelez. Aspoň tak sa často 
v tomto zariadení tvária. Rozhodne to nie je zdravotnícke zariadenie pre každého — ako sa 
snaží tvrdiť miestna vláda. Antolská berie len solventných klientov, alebo tých, ktorým chrbát 
zabezpečuje vlastná korporácia. |<< <<< 

---Traximuss (05:26:04/05-NOV -55) 


S-Tech Inc. 


Sídlo: Valletta, Malta $-TECH 
Riaditeľ/CEO: Neznámy 

Slovenské zastupiteľstvo: Roland Oravec 

Druh obchodnej spoločnosti: akciová spoločnosť 

Dcérske spoločnosti: S-Tech Medical, S-Tech Media, Argo 

Inc., AeroCom, S-Tech Chemicals 


Spoločnosť zaoberajúca sa výskumom avývojom voblasti komunikácie a interakcie 
ľudského tela s rôzne pokročilými technológiami. Jej cieľom je zlepšenie kvality ľudského 
života a dosiahnutie potenciálu, ktorý bol ľudstvu daný pri stvorení sveta. AA spoločnosť 
vlastní niekoľko ďalších dcérskych spoločností, ktorých záber sa nejakým spôsobom dotýka 
práve človeka a dosahovania jeho potenciálu. Na území Slovenska takto pôsobí spoločnosť S- 
Tech Medical. 


S3SX33 3 [Ak by sa ťa nejaký čitateľ spýtal, či je toto všetko, tak mu budeš mať čo vysvetľovať. 
Ale, ak mám byť úprimný, ani mne sa toho nepodarilo veľa vyhrabať. I matrix mlčí, viac- 
menej. Žiadne škandály, žiadne veľké obchody, spoločnosť sa drží pekne v úzadí a pracuje na 
svojom piesočku. Povedal by si, že je tajomnejšia ako hrad v Karpatách. Aj keď by sa človek 
mohol pýtať, prečo v niektorých formách firemného loga majú siluetu egyptského boha 
podsvetia. Čo je to? Zachraňujeme vás pred smrťou? I ten názov, čo vlastne znamená? Super 
Technológie? I amatérskemu egyptológovi to už musí byť podozrivé. Podobných špekulácií je 
plný matrix, ale fakty chýbajú. | <<<<< 
--- Čip (06:33:03/12-NOV-55) 


S-Tech Medical 


Sídlo: Bratislava, Slovensko 
Riaditeľ/CEO: Ján Hablovič ka zal 
Druh obchodnej spoločnosti: spoločnosť, súkromná s ručením 
obmedzeným /nekótovaná na burze/ 


Slovenská pobočka spoločnosti S-Tech Medical (STM) bola 
založená v roku 2047, teda v čase keď do STM vstupuje Hepta 
Investments. Vďaka tomuto obchodu vieme aspoň čiastočne, kto 
stojí za touto spoločnosťou a nesie za jej konanie istú časť 
zodpovednosti. STM sa zaoberá rôznym druhom zdravotníckych služieb — od správy 
lekárenských zariadení až po predaj a distribúciou najmodernejšieho kybervéru na Slovensku, 
v Čechách, Maďarsku a čiastočne i Poľsku. 


Okrem vlastných služieb sa však zaoberá 1 zdravotníckym výskumom liečiv, kybernetických 
implantátov a technológií napomáhajúcim zlepšiť ľudskú existenciu. Minimálne jedno 
výskumné zariadenie sa nachádza pod RLC v Petržalke. 


>>> >>[Toľko z reklamného letáku spoločnosti S-Tech Medical. Vážne, je to všetko pekné, 
ale ako vždy sa za tým skrýva niečo viac. Čo incident s NanoTEK-om? Och, že si ešte o tejto 
spoločnosti nepočul? Nuž, už asi ani veľmi nebudeš. Ale, táto malá slovensko-poľská 
výskumná spoločnosť pracovala na zaujímavom projekte. Detaily nie sú — samozrejme — 
známe, ale ako názov firmy napovedá, jednalo sa ovýskum voblasti nanotechnológií. 
NanoTEK bola malá spoločnosť, ale pohybovala sa v oblasti výskumu, ktorý začínal byť veľmi 
zaujímavý. Atak prišlo kprebratiu spoločnosti NanoTEK jednou veľkou, nemeckou 
spoločnosťou. Ktorá nemecká spoločnosť má prehľad o dianí vnašom malom kúte sveta, 
netreba ani pripomínať. Pravda je taká, že Saeder- Krupp mala hlavne záujem o projekt tímu 
Dr. Patrika Jánskeho. Lenže čo sa nestalo, krátko po prevzatí spoločnosti pán doktor 
is dvoma asistentmi „prešiel“ k spoločnosti S-Tech Medical. A cenné dáta z projektu 
NanoTEKu boli zničené pri „nehode“ v podniku. Nemusíš ani tri krát hádať, ktorá spoločnosť 
sa odvtedy snaží dostať na kobylku S-Tech Medical. |<<<<< 
--- Čip (22:22:15/14-JUN-55) 


SlovOil, a. s. 


Sídlo: Bratislava, Slovensko 

Druh obchodnej spoločnosti: akciová spoločnosť 

Dcérske spoločnosti: SlovOil Polska S. A., SlovOil Trans, 
SlovMont, a. s. 

Majoritný akcionár: Saeder- Krupp 


SLOVOIL, a.s. so sídlom v Bratislave, je rafinérsko- 
petrochemická spoločnosť s ročným spracovaním 5,5 - 6 
miliónov ton ropy. Spoločnosť okrem výroby, skladovania, 
distribúcie a veľkoobchodného predaja výrobkov z ropy 
disponuje najväčšou maloobchodnou sieťou v rámci Slovenskej republiky, zameranou na 
predaj motorových palív a mazív a na poskytovanie širokej škály služieb motoristom. 


Spoločnosť bola pred koncom 20. storočia známa pod obchodnou značkou Slovnaft. V roku 
2000 sa strategickým partnerom Slovnaftu stala spoločnosť MOL Nyrt. Od roku 2004 bol 
Slovnaft súčasťou najvýznamnejšej stredoeurópskej integrovanej ropnej skupiny - Skupiny 
MOL. V roku 2033 prišlo k prebratiu materskej skupiny MOL spoločnosťou Lamar Group, 
ktorá vstúpením na celosvetové trhy iniciovala niekoľko zmien v štruktúre skupiny 
a spoločností do nej patriacich. Jednou z najviditeľnejších zmien v prípade Slovnaftu a jeho 
dcérskych spoločností, bola zmena tradičného názvu za nový, ktorý predstavoval nové 
smerovanie spoločnosti v nadchádzajúcich rokoch. Prevzatím skupiny Lamar Group sa v roku 
2038 stáva majoritným vlastníkom spoločnosť Saeder- Krupp. 


>>>>>/A to je dôvod prečo stále tvrdím, že mestskú radu má plne pod kontrolou S-K! Je tu 
ešte nejaká spoločnosť naša? | <<<<< 
---MorisZ (22:00:15/15-JUN-53) 


>>>>> [Myslíš ako čisto slovenská? Kde žiješ? Jedine, že by si počítal Teslu alebo Martinský 
zbrojný, inak netuším.| <<<<< 
---JalOka (23:15:34/15-JUN-35) 


>>>>> [Nechcem ťa sklamať, ale v zbrojnom má svoje podiely americký Ares a o Teslu má 
záujem nejaká čínska spoločnosť. Ak ma moje zdroje neklamú] < <<<< 
---Tomas (02:22:14/16-JUN-33) 


33333 [Tesla do mestskej rady! Aj keď pevne dúfam, že to s tými Číňanmi nie je pravda. 
Bola by to škoda, v poslednej dobe sa im celkom dobre darilo. Ten ich deck tiež nebol 
najhorší. | <<<<< 

---BielyTien (04:12:35/16-JUN-53) 


>>>>>[Ktorý? Dúfam, že nemyslíš Didaktik D-Gama 3/1000, ten bol určený pre malé deti 
do školy! I keď uznávam, že TESLA PMD-850-1 nebol úplne na zahodenie, stále mám radšej 
decky „made in Japan “| <<<<< 

--- Čip (06:45:23/16-JUN-55) 


>>>>>/Páni a dámy s debatou na adresu deckov aich výrobcov sa prosím presuňte do 
príslušného vlákna. Inak začnem mazať!| <<<<< 
---SvrgAdmO1SK (06:55:12/16-JUN-53) 


>>>>> Mimochodom, by ma zaujímalo čo mala Lamar Group za plány s nákupom MOL. 
Reštrukturalizácia, presuny a zmena vo výrobných plánoch. To celé nejako smrdelo. A nafta 
to nebola! Zaujímavé je, že sa tá spoločnosť zjavila tesne pred prevzatím MOLu a potom 
potichu zmizla keď sa stala súčasťou Lowfyho veľkoimpéria. Cítim plány viných 
plánoch?| <<<<< 

---MoriSZ (12:23:06/17-JUN-53) 


>>>>> fParanoja, môj drahý, sa dá celkom dobre liečiť. Vážne by si neveril tomu, že by 
niekto predal tak veľkú spoločnosť ako bol MOL nejakej neznámej entite bohovia vedia 
odkiaľ? Veď nebuď smiešny, MoriSZ.| <<<<< 

---LongRisk (12:24:11/17-JUN-33) 


>>>>>/[Na každom šplechu..., náhodou čo sa mi podarilo dohľadať, tak jedinou 
spoločnosťou, ktorú Lamar Group vlastnila, bola Lamar Petrochemicals. A aj to sa mnohé 


záznamy dnes dohľadávajú veľmi ťažko. V každom prípade, väčší prúser tam mali v 41. roku 
a to len dokazuje, že sa tam vyrába niečo viac ako nafta! Alebo vyrábalo. | <<<<< 
---Cip (23:14:25/17-JUN-53) 


>>>>>>/Čo to bolo oficiálne? Sabotáž bližšie nešpecifikovanej konkurenčnej spoločnosti, 
pokúšajúcej sa zdiskreditovať spustenú prevádzku, ktorá mala zabezpečiť poctivú prácu 
stovkám obyvateľov Bratislavy a jej blízkeho okolia. Aby som parafrázoval správy z tej doby. 
Bullshit, ako hovoria vo svete. Očití svedkovia tam videli dňom inocou prichádzať 
neoznačené autá. Niekde sa dokonca povráva, že to boli autá S-Tech Chemicals GmbH. A kto 
tam dnes robí vlastne? |< < <<< 

---Sturovec (11:21:22/18-JUN-35) 


>>>>> [Myslím si, že by tu niektorí potrebovali lekciu otvorení povestí ainých 

fantazmagorických žánroch. S-Tech spoločnosť s verejne neznámou vlastníckou štruktúrou, je 

zodpovedná za všetko zlé čo sa vokolí tohto mesta stane. Tajné laboratóriá, experimenty na 

ľuďoch a teraz dokonca ekologická katastrofa, ktorú má na svedomí rakúska pobočka 

nemajúca na Slovensku ani zastúpenie. Ľudia, čítate vy to niekedy po sebe? | <<<<< 
---LongRisk (14:32:01/18-JUN-53) 


Ďalšie spoločnosti a organizácie 


MobiMed — v posledných rokoch S-Tech Medical prakticky kontroluje zdravotnícky servis na 
území Slovenskej republiky a rovnako má vlastnícke podiely v zdravotníctve na území Čiech. 
Podobne ako DocWagon 1 S-Tech Medical poskytuje unikátne zdravotné zabezpečenie, 
vrátane obrnenej ambulantnej služby a sledovacích/monitorovacích náramkov, pod licenciou 
DocWagon. Nie je to však jediná služba tohto druhu na Slovensku, pomerne silnou 
konkurenciou jej je MozpoS. 


MozpoS (Mobilná zdravotnícka pohotovostná služba) — pre bežcov v tieňoch na Slovensku je 
oveľa zaujímavejšia konkurenčná služba v podobe MozpoS, ktorá je vlastne rozšírenou 
službou nemeckej BuMoNy a tak ako materská spoločnosť patrí pod krídla nemeckého 
chemického giganta AG Chemie Europe. 


International Security Authority (ISA) — bezpečnostná služba, spoločnosť udržiavajúca 
korporátne záujmy na ich výsostnom území. Založená v roku 2051. Väčšinový vlastník — 
JET. 


Informačná Agentúra Slovenskej Republiky (I[ASR) — veľký mediálny konglomerát, ktorý 
vznikol zlúčením niekoľkých mediálnych Inštitúcií, štátnej Tlačovej agentúry, odkúpením 
podielu vlastníkov miestnych vysielateľov (TV Joj, Markíza, TA3). Štát má v spoločnosti 
10% podiel, ďalšie podiely má rozdelených niekoľko spoločností medzi inými JET, teda 
Saeder-Krupp. 


Policajný zbor Slovenskej republiky - spolupôsobí pri ochrane základných práv a slobôd, 
najmä pri ochrane života, zdravia, osobnej slobody a bezpečnosti osôb a pri ochrane 
majetku,... ochraňuje občanov republiky všade tam, kde nemá právomoc ISA. 


>>> 3 > [Snaží sa, to im nikto nemôže uprieť. Len občas to vyzerá, akoby boli v poslednej 
dobe len tam, kde je relatívne bezpečno. Žiaden policajt do Zóny nevstúpil už dobrých desať 
rokov. A ak tam bol nejaký tajný, pravdepodobne ho vyniesli vo vreci. |< << << 

--- Čip (05:48:23/12-MAR-55) 


Ozbrojené sily Slovenskej republiky - je názov profesionálnych vojenských síl Slovenskej 
republiky. Vznikli 1. júla 2002 reorganizáciou dovtedajšieho obranného systému. Skladajú sa 
z Pozemných síl OS SR, Vzdušných síl OS SR a SÍíl výcviku a podpory OS SR. Hlavným 
veliteľom Ozbrojených síl je však prezident Slovenskej republiky. Ozbrojené sily riadi vláda 
a ministerstvo obrany a velí im prezident Slovenskej republiky, náčelník generálneho štábu a 
ostatní ustanovení velitelia vo svojej podriadenosti. Velenie ozbrojeným silám odborne, 
organizačne a technicky zabezpečuje Generálny štáb Ozbrojených síl Slovenskej republiky na 
čele ktorého je náčelník generálneho štábu. 


SX3SX333 [NO v 3l. sa moc nepredviedli. Teda, nieže by som im chcel nejako krivdiť. Ono to 
zrejme s tou výbavou proti ruskej vojenskej mašine ani lepšie nešlo. Asi. Ale zas pomohli dolu 
v Rakúsku, keď sa na nás hrnul ďalší džihád... |< < <<< 

---Traximus (09:55:15/12-APR-55) 


Martinské zbrojárske závody (MZZ) — v roku 2028 reaguje slovenská vláda znárodnením 
niekoľkých súkromných firiem a ich zlúčením dáva vzniknúť Národný zbrojársky podnik 
Martin, ktorý mal nadviazať na tradíciu výroby vojenskej techniky, nielen pre potreby 
slovenskej armády, ale 1 krajín, ktoré sa po prebudení ocitli v konflikte. Vláda si sľubuje 
zvýšenie ziskov a modernizáciu vlastnej armády pomocou vlastných, tuzemských zdrojov. 
Zbrojovka prišla s niekoľkými návrhmi a modelmi vojenských strojov — obrnené transportéry, 
tanky, či špecializované projekty. 


>>>>> [PF to mi boli kydy. Mám taký pocit, že ani netušili čo vlastne chcú. Alebo možno 
vedeli niečo, čo bežný človek ani netušil. Príprava na 31., možno? | <<<<< 
---Valashka32 (09:49:05/12-MAJ-54) 


>>>>> [Povráva sa, že vtedajšiu vládu analytici tajnej služby niekoľkokrát varovali pred 
možnosťou, že sa Rusko pohne smerom na západ. Ale všetko sú to „jedna pani povedala“ 
z post vojnovej éry. Kto vie? | << <<< 

--- Čip (14:07:05/12-MAJ-54) 


Ich najväčším zákazníkom bola práve slovenská armáda. Čo bolo pre podnik osudným. 

V povojnovej Európe sa štát snažil obnoviť výrobu, avšak nedarilo sa mu nachádzať 
dostatočné odbytisko pre podnikové produkty. Počas druhej polovice 40. rokov bol podnik 
neustále v strate. Novo zvolená vláda sa tak snažila túto záťaž riešiť možným predajom 
spoločnosti do súkromných rúk. S týmto krokom však nebola spokojná vtedajšia opozícia. Jej 
najhlasnejším odporcom bol súčasný premiér. Návrh neprešiel a štát ročne prichádzal 

o miliardy. Všetko sa malo zmeniť pristúpením nového strategického partnera, ktorý má 
pomôcť spoločnosti opäť rásť a napredovať. Dvojročné jednania viedli k uzavretiu partnerstva 
Vlády Slovenskej republiky (ako majoritného vlastníka) a americkej spoločnosti Ares 
Macrotechnology, ktorá kúpila 30% podiel v martinských závodoch. 


>>>>> (Chlapi videli ste niekto už tú ich obrnenú škodovku? Čo na ňu hovoríte? <<<<< 
---ViemPrilisVela33 (10:03:11/23-JUL-53) 


>>>>>/Wut? Škodovku? Nepletieš si to s niečím? Čo má MZZ so Škodovkou?] <<<<< 
---Trezor001 (11:05:12/23-JUL-53) 


>>>>> [On asi myslí projekt Tortuga. Len marketingový ťah, mám taký pocit, že s tým prišiel 
práve Ares. Dohodli sa, že MZZ vytvorí pancierovanú verziu jedného modelu Škodovky. Ako 
na obrázkoch to vyzerá zaujímavo, ale pochybujem, že z toho niekedy bude sériová 


výroba] <<<<< 
--- Čip (12:24:07/23-JUL-55) 


Ako sa žije v Zóne 


„Poviem ti, cestoval som veľa a ľudia to tu nevedia doceniť. Nie je to taká diera ako si každý 
z nás tu myslí. Sú i horšie miesta na svete, oveľa horšie... Nie je to dobré, ale ani najhoršie. 
Diera, ale ešte celkom civilizovaná.“ (Anonymný informátor) 


Na svoj prvý „výlet“ do obávanej petržalskej Zóny som sa chystal už v roku 2050, lenže vtedy 
akosi došli peniaze z grantu a nastal problém. Vlastne, poviete si, veď do Zóny zas nie je také 
ťažké sa dostať — ak máte príslušné vládne povolenia, resp. mestskú priepustku, ktorá zbavuje 
štát akejkoľvek zodpovednosti za váš život. 14000 nuyenov je suma, za ktorú si môžem najať 
špičkového sprievodcu a zároveň dobrého ochrancu na ceste po Zóne. Predbežný prieskum 
skutočne ukázal, že vydávať sa do oblasti na vlastnú päsť by mohlo byť to posledné, čo by 
výskumník urobil — živý. Preto som sa snažil nájsť kontakt na niekoho, kto sa dobre vyzná 
v Zóne a zároveň je ochotný robiť mi osobného strážcu na mojej púti po oblasti. Cez niekoľko 
dobrých známych sa mi podarilo nakontaktovať na jedného chlapíka, ktorý o sebe tvrdil, že sa 
narodil v rozbúraných uliciach Zóny. Hovorí si Traximus a je to skúsený bratislavský runner. 
Za sebou má nejednu akciu, nielen v rámci Slovenska, ale i okolitých krajín. Po rokoch života 
v UCAS sa vrátil na rodnú zem aby si tu oddýchol — aspoň to sám tvrdí. Ale ako to u týchto 
ľudí chodí, možno to bola nutnosť, ktorá ho donútila sa vrátiť. V každom prípade bol 
Traximus výborný kandidát — 1 keď, ako ma mnohí moji kolegovia upozorňovali — bola tu 
šanca, že bude príliš priťahovať pozornosť. Prípadne odradí mojich potencionálnych 
informátorov. V tomto prípade však, priznám sa, som mal skôr na pamäti svoju vlastnú 
bezpečnosť. Strelné zbrane som neovládal a svoj magický talent som začínal len objavovať. 
Traximus je vzdelaný a plne chápal ciele mojej cesty, problém však mohol byť práve v jeho 
osobe. Traximus je totiž trol. Vysoký, mohutný kus chlapa, ktorého každý obchádza alebo 
priťahuje neželanú pozornosť. Našťastie — ako som mal na vlastnej koži možnosť poznať — 
platí skôr to prvé pravidlo. Každý si dvakrát rozmyslí, či bude dráždiť trola s veľkou zbraňou 
vruke. Na Traxima som nanešťastie minul takmer všetky svoje finančné zdroje. 
Neprichádzalo do úvahy dostávať sa do Zóny oficiálnou cestou. Našťastie, ako som už 
spomínal, Traximus sa v Zóne dobre vyznal, a tak nebol problém do Zóny prvý raz vstúpiť. 


Čo je vlastné Zóna? Od roku 2048 je oficiálne vedená ako Stavebná zóna mestskej časti 
Bratislava — Petržalka. Ruiny sídliska s kedysi najväčším počtom obyvateľov a jedna z 
najhustejšie obývaných oblastí na Slovensku i v strednej Európe. Po vojne však z neho ostali 
len ruiny, polorozpadnuté budovy a prázdne ulice. Teda až sa do opustených oblastí nezačali 
vracať ľudia. Avšak vláde chýbali peniaze na obnovu, a tak sa projekty neustále odkladali. 
Tam kde svojou rukou nesiahne človek, tam však začala úradovať príroda. Niektoré budovy si 
ľudia svojpomocne opravovali a „zliepalť“ dohromady, iné sa postupne rozpadajú. V Zóne 
Žije niekoľko druhov ľudí — zjednodušene povedané, tí čo nemali na výber a tí čo podobne žiť 
chcú. Niektorí žijú v tieňoch rozsypaných panelákov ako vlci samotári, iní sa zlučujú do 
skupín či komunít. Napríklad Kamil, čerstvý päťdesiatnik, ten žije v Zóne asi štyri roky, 
potuluje sa sám po severovýchodnej oblasti. Jeho príbeh, je včomsi podobný mnohým iným. 
Prišiel o zamestnanie a nikto ho do nového viac neprijal. Neostávali mu zdroje a tak prišiel do 
Zóny. Keď som sa s ním rozprával, bol zjavne unavený. Ako vysvitlo, nespal už niekoľko dní, 
pretože ho prenasledovalo niekoľko členov gangu Čierna ruka. Ukradol im nejaké jedlo. Bol 
vyčerpaný, a tak veľmi rád privítal prístrešie od elfa sprevádzaného neprehliadnuteľným 
trolom. Možno i z vďačnosti sa trochu rozrozprával. 


„Vždy som myslel, že každý slušný človek by mal mať prácu. A ten čo ju nemá? Nebude 
v poriadku. Grázel, lenivec alebo iná špinavá cháska. Nikdy by ma nenapadlo, že... Ja 


neviem... Hovoria tomu platené otroctvo a po tých rokoch mám pocit, že je to pravda. Vieš, 
mal som veľký byt, ženu a deti... a stačil jeden, skurvený hajzel... Všetko bolo preč... (chviľu 
mlčal, opieral sa o ruku a prstami masíroval spánky) Kurva, veď to je také klišé. Vieš, robili 
sme so ženou pre jednu korporáciu. Všetko sme mali zabezpečené, ako to býva. Keď som sa 
dozvedel, že jeden z vyšších kravaťákov robil návrhy mojej žene... Rozbil som mu hubu, na 
sračky. Následky? Človek vtedy nemyslí na nejaké zasrané následky. Bol som v práve, ženu to 
obťažovalo, tak čo?! Lenže... kto má postavenie a prachy, móže asi všetko. Hodinová výpoveď 
— ja ižena. Deti stratili právo na vzdelanie v korporátnej škole, zobrali nám byt... By nám 
zobrali byt. Ten skurvy syn prišiel s tým, že žena získa zamestnanie a deťom sa opäť umožní 
vzdelávať pod podmienkou, že ja sa už v jej blízkosti nikdy neukážem. Všetkých by vyrazili na 
minútu. Žena ma chvíľu schovávala u nás doma, ale dosť riskovala. Niekto to tušil 
a nabonzoval ma... Ušiel som skór než prišla ochranka a našla ma tam. Viac by to uškodilo 
deckám... a... Odvtedy som ich nevidel. Bez prachov, práce... Kam som mal ísť?“ 


Ako nám Kamil rozprával svoj príbeh, všimol som si, že sa môj spoločník nervózne pohráva 
so svojou zbraňou. Na povrchu bol možno pokojný, ale kdesi tam vnútri zúril. Mnohé osudy 
v zóne sú podobné. Väčšina z nich nemá taký dramatický obsah, ako Kamilov, ale mnohí 
z nich jednoducho prišli o prácu a inú nezískali. Dva dni na to sme Kamila opustili a vydali sa 
smerom do centra Zóny. Traximus, ešte si niečo vybavujúc s našim informátorom, tvrdil, že 
kdesi uprostred Petržalky žije zaujímavá, sebestačná komunita, ktorá by ma mohla zaujímať. 
Podľa mojich zistení by mali na území Zóny existovať štyri väčšie komunity. Za celý pobyt 
v Zóne sa mi však podarilo kontaktovať dve z nich. V tomto prípade mám na mysli komunity 
mimo gangov, ktoré ovládajú Zónu. Každý človek (či metačlovek) má nejakú svoju dennú 
rutinu, ktorá tvorí obsah jeho každodenného prežívania. Vlci samotári sa predierajú ruinami, 
hľadajú si stravu, vodu, prípadne dennú dávku niektorej z drog. Tí čo majú čím zaplatiť sa 
utápajú vo fantáziách ponúkaných BTL čipmi. BTL brlohy sú rozosiate po celej ploche zóny 
a kontrolované miestnymi gangmi. Vlci samotári sa občas spoja s inými za účelom väčšej 
koristi. Tvoria siete, kde sa navzájom informujú o pohybe členov gangov, či svojich 
potencionálnych obetí. Neraz sme videli niekoľko — pravdepodobne detí — ako nás sledujú 
Z tieňov a odbiehajú hlásiť našu polohu. Našťastie sa počas našej cesty do stredu Zóny nikto 
nepokúsil o prepad. Traximus bol skrátka stávka na istotu. 


„Velký chlapec pivo nemá? Nedáš pivo? Nemáš pivo. Nevadí...ja len idem okolo. Koľko 
žijem? Šesť — sedem... nepočítam. Pivo ništ? Fakt, ani trochu. Ani tam velký chlapec, nemá? 
Pracovať? Drieť ako otrok a nič z toho nemať. Štát ti všecko zoberie, korporácia či všecko 
zoberie... Čo máš zo života? Všecko je nasračky... Nemáš, nedáš...“ 


Pišta, trpaslík asi okolo päťdesiat ročný, patri k tej trochu exotickejšej vzorke. Na našej ceste 
sme narazili na niekoľko podobne zmýšľajúcich / správajúcich sa ľudí. Z rozhovorov 
s ostatnými obyvateľmi by sa dalo súdiť, že tu podobných prípadov žije oveľa viac. Na druhej 
strane sú potom viac, či menej, organizované komunity. Medzi také patrí 1 spomínaná 
komunita žijúca v mieste, ktorú miestny obyvatelia nazývajú „Bezpečný prístav“. Vlastne je 
to jeden celkom dobre udržiavaný panelák — široký, má dvanásť poschodí, okolo neho je 
vystavaná hradba z rôzneho materiálu. Môjho sprievodcu tu evidentne poznali, takže sme 
nemali problém vstúpiť za hradby. Bolo to ako vojsť do iného sveta. Vnútorný priestor 
hradieb bol naozaj udržiavaný. Na neďalekom trávniku sa hralo niekoľko detí. Na ploche pred 
bránou bolo rozložených niekoľko improvizovaných stánkov s jedlom. Uprostred toho 
všetkého stála akási svätyňa. Od nej nás pozorovalo niekoľko párov očí, evidentne 
ošľahaných strážcov poriadku. Každý z nich bol vyzbrojený mečom, či sekerkou (veľmi mi 
pripomínala naše valašky) a strelnou zbraňou. Boli rôzne a pravdupovediac, strelné zbrane sú 


to posledné v čom sa dobre vyznám. Zaujímavé však boli ich tetovania, muži 1 ženy bez 
rozdielu. Na ramenách mali niečo čo sa podobalo na Perúnov kruh (podobný tým, akých 
nájdete množstvo namaľovaných v uliciach celej Bratislavy), predlaktie potom zdobila ohnivá 
sekera rôzneho stupňa rozpracovania. Ako som sa neskôr dozvedel, hovoria si Deti Perúna 
a snažia sa udržiavať svoju komunitu v bezpečí. 


Krátko po príchode do „Bezpečného prístavu“ ma Traximus na niekoľko dní opustil. Dal mi 
najavo, aby som sa nepúšťal nikam za komunitné hradby. Bez Traxima som sa teda pustil do 
sledovania a skúmania každodenného života obyvateľov komunity. Každodenná rutina sa 
príliš nelíši do čoho na čo sme zvyknutý, len je pozmenená podmienkami, ktoré ľudia v Zóne 
majú. Každé ráno vsáva vybraná skupina, aby sa pripravila na zháňanie potravy pre komunitu. 
Čo sa mäsa týka, je to najmä lov potkanov, zriedka holubov. Tí odvážnejší sa púšťajú do 
Južnejších častí Zóny, kde občas chytia králika. Na slnečnej strane paneláka, potom majú 
vysadených niekoľko obilnín a nájde sa 1 nejaká ta čerešňa. Jeden z obyvateľov dokonca začal 
S „projektom“ výsadby zeleniny na streche samotného paneláka. Skupiny „lovcov obživy“, 
ktoré hľadajú potravu v blízkom okolí komunity sprevádza väčšinou jeden člen Deti Perúna. 
Skupiny vydávajúce sa ďalej do priestoru Zóny sprevádza menšia skupinka ochrancov. Vždy 
pritom záleží aké priority má skupina pridelené. Čím vyššia priorita, tým lepšia ochrana 
skupina. Vyššia priorita pritom znamená dlhšiu cestu, niekedy až na okraj samotnej Zóny. 
A rovnako platí, že čím ďalej od „Bezpečného prístavu“ lovci sú, tým väčšia je šanca, že sa 
stanú korisťou nejakého gangu. Modrí draci nemajú obzvlášť v láske Deti Perúna, keďže 
v minulosti často podnikali odvetné nájazdy na ich územie. 


„ To záleží... (zapaľuje si cigaretu)... záleží od veliteľa. Prorok nikdy nezasahoval do nášho 
fungovania, prisahali sme chrániť jeho i týchto ľudí, ale aké kroky pre to podnikneme, to je na 
veliteľovi. Marek, náš starý veliteľ, bol... No, horúca hlava. Ako väčšina z veliteľov mal za 
sebou nejaký vojenský výcvik, vedel ako nás viesť, ale... Keď sa nejaký Kanálnik len obtrel 
o naše hradby... Pi... Odvetná akcia, ktorá sa vždy končila masakrom. Kanálnici si to 
samozrejme nenechali, a tak občas umierali ľudia aj keď nemuseli. Pri jednom takom útoku to 
veliteľ schytal...“ (Anna, 32, Dieťa Perúna) 


Prorok. Kto je tento prorok, pýtal som sa sám seba. Z úst obyvateľov „Bezpečného prístavu“ 
vychádzala sama chvála, obdiv a pokora. Svätý muž, ktorý prišiel aby ich ochránil. Napriek 
tomu, že to musia byť len desiatky rokov, nikto si presne nepamätá ako sa tu vlastne objavil. 
Avšak táto malá komunita tu existovala už pred jeho príchodom, tak ako iné v Zóne. Boli 
však často utláčaný a drancovaný okolitými gangmi. Hovorí sa, že ak prežijete zásah 
bleskom, ste šťastný človek. Ak prežijete zásahov sedem... ste svätý muž. Aspoň tak mi to 
povedal jeden z obyvateľov komunity. Zdá sa totiž, že tu tohto Proroka považujú za akéhosi 
avatara staroslovanského Perúna. Preto ochrancom, ktorí sa okolo neho združili začali 
miestny ľudia hovoriť Deti Perúna a oni toto pomenovanie z vďačnosti prijali. Iné, menej 
mýtizujúce vysvetlenie, by sa mohlo skrývať vo fakte, že tento svätý muž so sebou priniesol 
množstvo zásob, surovín a zbraní. Väčšina bojového arzenálu pripadla práve ľuďom, ktorý 
prisahali chrániť bezpečnosť jeho 1 ľudí v tejto komunite. Deti Perúna a „Bezpečný prístav“ 
tak získali istým spôsobom výhodu oproti iným obyvateľom a hlavne získali spôsob akým sa 
dobre brániť proti nájazdom gangov. 


Ešte niekoľko dní som strávil sledovaním obyvateľov komunity. Nakoniec sa mi podarilo 
získať audienciu 1 u samotného Proroka. Bohužiaľ, musel som mu sľúbiť, že obsah nášho 
rozhovoru ostane len medzi nami. Čo je trochu škoda, pretože na mňa pôsobil ako veľmi 
vzdelaný muž, ktorý má čo povedať o dnešnom svete. Evidentne mu však Prebudenie nadelilo 


nejaký druh magického talentu. O tom už nepochybujem. Jeho aura, jeho charizma inšpiruje 
a pozdvihuje ducha. Viem, znie to zvláštne, ale tento človek je naozaj pôsobiví. I keď ani mne 
sa nepodarilo zistiť odkiaľ vlastne pochádza. Ako mi sám neskôr povedal: , Som tu aby som 
pomáhal.“ 


Bolo na čase opustiť komunitu „Bezpečného prístavu“ a vydať sa opäť na cestu. Začala jeseň 
a ja by som bol rád do zimy niekde v teplých krajinách. Málo som vtedy vedel, že skončím 
opäť v „Bezpečnom prístave“. Traximus už bol niekoľko dní späť, dokonca mi vrátil niekoľko 
nuyenov za dobu svojej neprítomnosti. Vydali sme sa teda na juhozápad, kde by sa mala 
združovať malá komunita bezdomovcov. Na rozdiel od „Bezpečného prístavu“ nebola táto 
komunita nijako organizovaná. Združovala sa za účelom ochrany a spoločnej bezpečnosti 
„Vandrovníkov“ (ako sa nazývali ľudia putujúci takmer po celý rok ruinami zóny). Títo 
vandrovníci sa stretávali najmä na zimu, kedy sa neoplatilo cestovať po Zóne. Noci bývajú 
dlhé, čo zvyšuje nebezpečenstvo napadnutia. Obzvlášť keď v komunite kolujú povesti o 
„nočných tvoroch“ potulujúcich sa v zimných mesiacoch po zrúcaných uliciach Zóny. Pri 
vandrovníkoch sme sa nezdržali dlho, začala len jeseň a oni pomaly prichádzali na miesto. 
Budova síce vyzerala, že zažila lepšie časy, ale vandrovníci ju dokázali za krátky čas 
premeniť na miesto kde prečkajú zimu. Ručne postavené kachle, dostatok rôzneho dreva na 
kúrenie a zásob sušeného mäsa (prevažne potkanieho). Nebolo toho veľa, ale na relatívne 
dobré prežitie zimy by to malo stačiť — ako povedal jeden z informátorov. Okrem toho, každý 
vandrovník prinesie nejaký materiál do spoločnej „pokladnice“ — či už je to spomínané drevo, 
nejaké jedlo, pitie, skrátka čokoľvek čo umožní komunite prežiť zimu. Zároveň tento 
príspevok slúži aj ako akýsi vstupný poplatok do komunity. Ak nemáš čo ponúknuť, nemáš 
právo na náš priestor. 


Po troch dňoch sme vandrovníkov nechali za sebou a pokračovali smerom na juh. Charakter 
ľudí, ktorých sme stretávali, sa nemenil. Podobné osudy, podobné životné ciele, často 
beznádej, niekedy len rezignovaný postoj k životu. A potom sú tu tí, ktorí si vyberú život vlka 
— ikeď dostať sa dobrovoľne do gangu nie je také jednoduché ako by sa mohlo na prvý 
pohľad zdať. Bohužiaľ, ani mne sa nepodarilo dostať sa do ich tesnej blízkosti. Našťastie, ak 
sa povie člen gangu, neznamená to, že je hneď absolútne agresívny a zastrelí vás pri prvom 
kontakte. Naopak, obvykle od vás pýtajú daň za prechod územím a s niektorými sa dá 
1 celkom výživne prehovoriť. Muži 1 ženy, všetci majú jedno spoločné — patria k svojej 
„rodine“ a sú si vedomí nadradenosti, ktorú v Zóne majú. Agresivita a hlúposť sa nikdy 
nevyplácali, ale v Zóne majú skrátka navrch. Mať so sebou ako sprievodcu veľkého trola sa 


občas vypláca. A občas tiež nie. Nepovedia vám kto je ich veliteľ, kde majú hlavný stan, ale 
občas sa dá čítať medzi riadkami. Zdá sa, že gangy v oblasti Zóny majú akúsi pyramídovú 
štruktúru — na vrchu stojí veliteľ, boss, ktorý si udržiava status akéhosi zvrchovaného vládcu. 
Jeho kapitáni potom vykonávajú jeho vôľu — avšak každý je zodpovedný za toho druhého. Ak 
kapitán dá rozkaz aten nie je splnený podľa predstáv veliteľa, trest si neodnesie len 
vykonávateľ rozkazu, ale 1 kapitán samotný. Týmto spôsobom fungujú minimálne dva zo 
štyroch gangov v petržalskej Zóne. Avšak, väčšina gangov podlieha vedeniu miestnej ruskej 
mafie. Po Zóne sa predávajú mená, ktoré sú vo svete tam vonku, často spájané práve s touto 
organizáciou. 


Ako som už spomínal, občas túžba ukázať sa, utvrdiť sa v tom, že máte navrch — vedie členov 
gangu k unáhleným reakciám. Niekedy vám skrátka prítomnosť trola pomôže a inokedy sa 
môže stať zámienkou na streľbu. Bolo to kdesi v južnej časti Zóny, keď si takto jeden člen 
gangu Petržalských potkanov chcel dokázať svoju nadradenosť a bez výstrahy začal strieľať. 
Traximus mal síce rýchle reflexy, ale môjmu priestrelu nohy nedokázal zabrániť. Čo sa dialo 
potom neviem. Viem len, že som sa po pár dňoch prebudil v Bezpečnom prístave, kam ma 
Traximus odniesol. Zimu som strávil v relatívnom bezpečí tejto komunity, aby som sa na jar 
vydal späť do vlastného sveta. 


Poznatky v tomto príspevku sú však len veľmi stručným zhrnutím toho, ako sa žije v Zóne. 
Bol napísaný pre potreby tejto príručky, ak by však mal čitateľ detailnejší záujem o život 
v Zóne a jeho dôslednú vedeckú analýzu, môže sa obrátiť na príslušné vedecké publikácie, 
ktoré nájde v mojej osobnej bibliografii. 


Petržalské gangy 


Zóna je vo svojej podstate celkom malé územie, 
a tak sa ani nie je čomu čudovať, že gangov na jej 
území pôsobí len niekoľko. Sú štyri, 1 keď ich 
vnútornú štruktúru nepoznáme, vieme, že 
podliehajú miestnemu zastúpeniu ruskej mafie. 
Zaoberajú sa prevažne distribúciou drog, BTL ako 
1 pašovaním nelegálneho tovaru na územie 
Slovenska a z neho. Najmä smerom na Rakúsko. 


Ovsišť skí červení draci 


Teritórium: Ovsište 
Farby/Symboly: karmínová červená, tetovania štylizované do červeného „západného“ draka 


Zapísali sa do dejín predovšetkým otvoreným útokom na obyvateľov Malého Seattlu v roku 
2046. Vo svojej dobe ovládali prakticky celú severnú časť Zóny. Ich hlavné sídlo bolo 
sústredené v časti, ktorá sa pôvodne volala Ovsište. Avšak od roku 2047 prakticky prestali 
existovať. Nevie sa čo sa presne stalo. Špekulácie hovoria o odvetnej akcii, ktorú ktosi 
zaplatil a vysporiadal sa tak s týmto gangom. Červení draci sa už z tohto masakru nikdy 
nespamätali a na ich miesto nastúpili ďalšie gangy. I keď sa hovorí, že oblasť vokolí 
bývalého Ovsišťa majú stále pod svojou kontrolou. 


„Co môžem veľmi ľahko potvrdiť. Ano, počas môjho výskumu sme narazili na niekoľko členov 
tohto gangu. Prakticky sa však držia vúzadí a stávajú sa skôr bizarnou, uzavretou 
komunitou “ (Mick) 


Cierna ruka 


Teritórium: Sever a stred Zóny 
Farby/Symboly: čierna, biela — čierna ruka v čiernom kruhu, nováčikovia nosia čiernu ruku 
v bielom kruhu 


Pravdepodobne v súčasnosti najsilnejší a najväčší gang. Kontroluje oblasti na severe a strede 
Zóny. Rovnako ako pri ostatných gangoch, je jeho štruktúra velenia neznáma. Avšak, 
z niektorých hlásení vieme, že posledným veliteľom bol človek (alebo metačlovek) hovoriaci 
si Šrapnel. Špecializujú sa na pašovanie zbraní, vykrádanie skladov technologických 
spoločností nachádzajúcich sa južne od Zóny, BTL brlohy a občas 1 klasické ľahké 1 tvrdé 
drogy. 


Modrí draci 


Teritórium: Okolie Chorvátskeho ramena 
Farby/Symboly: modrá, fialová — hadovitý drak v týchto farbách, dračie oko 


Ovládajú oblasti okolo zvyškov Chorvátskeho ramena. Medzi ich „obchodné“ záujmy patrí 
najmä predaj tvrdých drog, obchodovanie s vodou, predaj bieleho mäsa a vraždy na 
objednávku. 


„Modrí draci je pravdaže pomenovanie, ktoré používajú členovia gangu, ale nikto v Zóne im 
takto nehovorí. Skutočne som nenašiel človeka, ktorí by používal pre tento gang toto 
konkrétne pomenovanie. Všetci ostatní ich volajú ,„Kanálnici“, čo je skôr logické 
pomenovanie ako pejoratívne, ale členovia gangu si to nemyslia. „Kanál“ bolo totiž (a 
vlastne stále je) domorodé pomenovanie Chorvátskeho ramena — teda miesta okolo ktorého sa 
gang zdržuje a ovláda ho. Napriek tomu — ako sa hovorí v Zóne - len statočný alebo hlúpy 
človek povie Modrému drakovi do očí, že je Kanálnik...“ (Mick) 


Petržalské potkany 


Teritórium: Západ a juh Zóny 
Farby/Symboly: šedá, hnedá a zelená: potkan v rôznych vyobrazeniach 


Gang ovládajúci západnú časť Zóny. Jeho členovia sa zdržiavajú v väčšinou v blízkom okolí 
západného Štítu. Špecializujú sa na obchod sbielym mäsom, sabotáže, vydieranie, 
príležitostné vraždy. Veliteľ gangu si hovorí Kráľ potkanov a má úzke väzby na ruskú mafiu 
na území Slovenska. 


„Opäť gang, ktorého názov by mohol v nezainteresovanom vyludzovať úsmev na tvári. Avšak 
tu sa niet čomu príliš smiať. Hlavný veliteľ gangu si skutočne hovorí Kráľ potkanov a naozaj 
je schopný ovládnuť armádu týchto malých hlodavcov. Nie je presne jasné, s akou silou je 
toto umenie spojené, keďže prechádza vždy na veliteľa gangu. Po Zóne sa hovorí, že každý 
nový veliteľ musí prejsť špecifickým rituálom, ktorý zahťňa (okrem iného) týždňový pobyt 
v brlohu plnom potkanov...“ (Mick) 


>>>>>[0k, tak katalóg petržalských gangov, to je nejaká príloha k dizertačnej práci? 
Milujem keď sa akademické krysy vyjadrujú do života, ktorý nepoznajú! <<<<< 
---StormWarlord (12:55:03/12-NOV -56) 


>>>>> /Človeče, to je predsa len výcuc! Tu máš link, si to tam celé prečítaj a potom kecaj. 
Ten chlap tam na rozdiel od teba bol. A ja môžem potvrdiť, že jeho postrehy sú celkom 
presné. |<<<<< 

--- Čip (19:33:15/12-NOV-56) 


>>>>> [Si mysliš, že som v tieňoch nový alebo čo? Sú to sračky, ak by sa mal živiť tak ako ja, 
tak by sa posral.|<< <<< 
---StormWarlord (19:55:03/12-NOV -56) 


>>>>>/Hlavne, že ty vtom máš jasno. Vkaždom prípade si myslím, že mohol do toho 
výcucu zo svojej práce zahrnúť viac problematiku rusákov. Robili sme nedávno jeden záťah 
dolu v Zóne a narazili sme na ich pašerácku skupinu. Nič veselé!] <<<<< 

---Angel ina (22:14:01/12-NOV-56) 


Slovensko v obrazoch 


Štát a megakorporácie 


(článok bol uverejnený v elektronickom magazíne Zrkadlo, február 2056) 


Slovenská republika sa podľa propagácie v médiách tvári ako samostatne stojaci štátny celok, 
ktorý nie je nijako ovplyvňovaný politikou a mocou veľkých korporátnych celkov. Avšak 
štátna správa už dávno nie je v rukách imaginárneho štátneho aparátu, ale je pretkaná sieťou 
vzťahov rôznych korporátnych záujmov. Ak to niekedy bolo inak. Hepta Investments a JET 
sú najvýraznejšími hráčmi na domácom politickom piesku. Avšak i oni sa zodpovedajú 
svojím majiteľom a investorom. Nie je tajomstvo, že o niektoré územia (pri hraniciach 
s Poľskom) a prírodné zdroje prejavili záujem spoločnosti ako Saeder Krupp. Navonok sa štát 
snaží vystupovať ako nezávislá entita, ktorá je proti pôsobeniu korporácii vo sférach správy 
a právomocí tradičného štátu. Ako vo svojom televíznom prejave pred voľbami na jar roku 
2055 povedal slovenský premiér ,„„4k nejaká súkromná spoločnosť úmyselne zneužíva svoje 
postavenie, tak musí prísť pokuta, ktorá danú spoločnosť zlomí. Nie je možné, aby sa 
spoliehali na to, že politici nebudú môcť rozhodovať čo sa v tomto štáte deje. Ľudia dávajú 
hlas nám, aby sme chránili ich záujmy. Pred vykorisťovaním a arogantným správaním 
nadnárodných spoločností. My nedovolíme, opakujem, nedovolíme rozbiť túto republiku 
konzumným mamonom...“ Čo je trochu kontrastné vyjadrenie oproti jeho (ani nie rok starému) 
vyjadreniu, keď vláda uzatvárala spoluprácu s Ares Macrotechnology, ktorá mala pomôcť 
slovenskému vojenskému priemyslu a oživeniu výroby v Národnom zbrojárskom podniku 
Martin. Na tlačovej konferencii vtedy premiér povedal: „deme ďalej v spolupráci, sme 
strategickí partneri. Máme záujem na vzájomne výhodných vzťahoch s Ares Macrotechnology 
a toto pracovné stretnutie takéto vzťahy a ich kvalitu potvrdilo. Vidíme veľký priestor 
predovšetkým v príleve nových investorov...“ Zdroje blízke premiérovi však po tomto 
vyhlásení tvrdili, že vláda musela odolávať niekoľkým — bližšie nešpecifikovaným — tlakom 
iných nadnárodných spoločností. Opäť sa do popredia dostáva meno Saeder Krupp. Je 
verejným tajomstvom, že minulý 1 súčasný premiér majú úzke vzťahy s vedením spoločnosti 
JET. Nielen obchodného, ale 1 súkromného charakteru. Tieto väzby však nikdy 
„neovplyvňovali a neovplyvňujú spôsob akým vedieme túto krajinu “, tvrdil vtedy premiér a to 
1 napriek faktu, že môžeme dokladovať nárast autonómneho vplyvu korporácii na slovenskom 
území. Vo vykonávaní bezpečnosti napríklad už niekoľko rokov konkuruje Slovenskej polícii 
bezpečnostná služba ISA, ktorá má výhradne právo vykonávania spravodlivosti na územiach 
patriacich J£T. Prípadne nemusíme chodiť ani ďaleko, celý komplex Aupark Centra, je 
autonómnym korporátnym územím. Keď sa redaktorka denníka Slovensko dnes, opýtala 
premiéra či sa nebojí straty voličov, pretože tento krok jasne oslabuje postavenie právomoci 
Slovenska, a teda ide proti vlastným tvrdeniam — premiér odpovedal: ,, Pozrite, ako povedal 
klasik... jeden z mojich predchodcov, naši voliči reagujú predovšetkým na myšlienky poriadku 
a stability v štáte, a nepozerajú na to, či to je ľavicové, či pravicové, súkromné, či štátne. 
Projekt Aupark centra priniesol poriadok do inak veľmi, veľmi zanedbaného prostredia. Je to 
niečo za čo môžeme byť vďačný. Nehovoriac o príleve ďalších investícii pre rozvoj krajiny.“ 
Svojim populizmom sa premiér opäť snažil presvedčiť voličov, že mu ide o dobro obyvateľov 
tohto štátu. Myslí predovšetkým na to, aby pracujúci mali prácu, aby som parafrázoval jeho 
slová. Podľa jeho vízií je Slovenská republika sama o sebe spoločnosťou, ktorá dokáže držať 
krok s mocou megakorporácií. Tieto vyjadrenia však pôsobia paradoxne keď sa pozriete na 
uniknuté majetkové vzťahy členov vlády. Zdá sa, akoby cieľom našich politických 
predstaviteľov nebolo zachovať celistvosť krajiny, ale postupne ju rozpredať za čo najväčšie 
množstvo nujenov. 


Škoda predstavila nový model 


(novinový výstrižok, Extra čas, 10.november 2050) 


Česká automobilka Škoda predstavila na 
bratislavskom autosalóne nový model svojej 
rady Rapid — Rapid Z. Predstavitelia 
automobilky nešetrili sebavedomými 
slovami. Ide vraj onajlepšiu škodovku 
všetkých čias. Škoda plánuje začať s 
predajom auta koncom tohto roka na 
európskych trhoch a zvyšok sveta bude 
nasledovať. Vďaka novému autu by však do 
roka 2053 chcela dosiahnuť ročný predaj 1,5 
milióna. Zástupcovia automobilky očakávajú od novej generácie o 25 percent vyššie predaje. 
Ceny budú pravdepodobne oznámené až na ženevskom autosalóne... 


>>>>> [NO hej, to auto je dnes všade, len škoda (heh), že je trochu neprispôsobivé. Skús do 
toho narvať trolla! Mám bratranca, viem o čom hovorím!| <<<<< 
---Grunt24 (17:25:08/10-JUN-53) 


>>>>> Pravda, na to je dobrá skôr ten o pár rokov starší variant na Superb. Široké predné 
okná a dosť priestoru pre jedného.| <<<<< 
---Tomas3k (19:253:04/10-JUN-53) 


>>>>> [Keď už spomínaš Škodu, sme raz na jeden run zaobstarali Berry-nu. Trollov sa do 
nej zmestí, keď to správne nakonfiguruješ, ale... Tá stará šunka ťa nechá v štichu ak si nedáš 
bacha!| << <<< 

---DAM4mMAt (22:15:11/10-JUN-53) 


>>> 3 >[To je ten šrot na pásoch od tanku? Cítim s tebou brácho.| <<<<< 
---Tomas3k (03:14:22/11-JUN-53) 

